**პატარების 48 წუთი: განკითხვის დღე**

**03.07.2022**

**ავტორები: შალვა ბოჭორიშვილი, ბექა ზივზივაძე და ზაალ ხონელიძე**

**რედაქტორი: ზაალ ხონელიძე**

**~~+++++++~~**

1. 1530-იან წლებში რომის პაპი კლიმენტი მეშვიდე ქალაქ სან-მინიატოში შეხვდა მიქელანჯელოს. აღნიშნული შეხვედრა, ისევე როგორც ეს შეკითხვა, შეგვიძლია მივიჩნიოთ იქსად. დაასახელეთ იქსი სამი სიტყვით, რომელთაგან ორი ერთსა და იმავე ასოზე იწყება.

**პასუხი: განკითვის დღის დასაწყისი**

**კომენტარი:** მიქელანჯელოს პაპმა შეუკვეთა ფრესკის შექმნა. ჩვენი ტურნირის სახელწოდების გათვალისწინებთ ამ შეკითხვით დავიწყეთ განკითხვის დღე.

**წყარო:** <http://genia.ge/?p=23889>

**ავტორი: შალვა ბოჭორიშვილი**

2. ,,განკითხვის დღის” ხილვით გაცეცხლებულმა კარდინალმა ჯანპიეტრო კარაფამ ხელოვანს მკრეხელობასა და ერესში დასდო ბრალი. კარდინალის მიერ მიქელანჯელოს წინააღმდეგ წამოწყებულ მოძრაობას იქსების კამპანიასაც უწოდებდნენ. დაასახელეთ იქსი ორი სიტყვით, თუ გეტყვით, რომ ფლორენციის მუზეუმში იქსი დამხმარე ექსპონატს წარმოადგენს.

**პასუხი: ლეღვის ფოთოლი**

**კომენტარი:** სიშიშვლის დაფარვა ბიბლიაში ლეღვის ფოთოლთანაა დაკავშირებული. დავითის სიშიშვლის დასაფარად პერიოდულად ლეღვის ფოთლის ფორმის თიხის ფირფიტას იყენებენ.

**წყარო:** http://genia.ge/?p=23889 https://www.allart.ge/?p=5498

**ავტორი: შალვა ბოჭორიშვილი**

**3. ყურადღება! შეკითხვაში ცვლილებაა!**

ანტონის ვან დეიკმა სხვა ქალზე გააკეთა არჩევანი და შეყვარებული მარგარეტ ლემონი მიატოვა. მარგარეტი ვან დეიკს ფიზიკურად გაუსწორდა და მისთვის თავზე ნაცრის დაყრას შეეცადა, რათა ანტონისს კარიერა დაესრულებინა. რომელი ორი სიტყვაა შეცვლილი შეკითხვაში სხვა სიტყვებით?

**პასუხი: თითებზე ეკბინა**

**კომენტარი:** მარგარეტ ლემონი ვან დეიკს თავს დაესხა და შეეცადა მისთვის თითებზე ეკბინა, რათა მხატვარს კარიერა დაესრულებინა. ერთი ფრაზეოლოგიზმი მეორეთი შევცვალეთ.

**წყარო:** genia.ge/?p=52471&fbclid=IwAR2J9nc\_p6d2JY\_P7u29XhwWyXp\_bodaF2StN9DDYII1R1GO6XO4haNpCdQ

**ავტორი: შალვა ბოჭორიშვილი**

4. ნეით თარმონდმა ერთხელ სთქვა: ამის გაკეთება რთულია, რადგან მოედნის ორივე მხარეს უნდა იყო დომინანტი, არ უნდა ითამაშო ეგოისტურად და იყო თითქმის იდეალური. საინტერესოა, რომ თარმონდი არის ერთ-ერთი ოთხთაგან, ვინც შესძლო ამის გაკეთება. რა შევცვალეთ სიტყვებით ამის გაკეთება?

**პასუხი: ოთხმაგი დუბლის შესრულება**

**კომენტარი:** თარმონდმა, რობერტსონმა, რობინსონმა და ოლაჯუონმა ოთხმაგი დუბლის შესრულება შეძლეს NBA-ში. შეკითხვის ნომერი დამატებითი მინიშნება გახლდათ.

**წყარო:** <https://en.wikipedia.org/wiki/Double-double>

**ავტორი: ბექა ზივზივაძე**

**5. დასარიგებელი მასალა**



შეიძლება ითქვას, რომ თქვენს წინაშეა იქსი. იქსი არის 1972 წლის ფილმი. დაასახელეთ იქსი.

**პასუხი: მხიარული რომანი**

**კომენტარი:** დასარიგებელ მასალაზე გამოსახულია პირმცინარი რომან პოლანსკი. მხიარული რომანი - ლევან ხოტივარის 1972 წლის ქართული კომედიური ჟანრის ფილმია.

**წყარო:** https://www.panarmenian.net/eng/photoset/4342/60050

https://ka.wikipedia.org/wiki/მხიარული\_რომანი

**ავტორი: ზაალ ხონელიძე**

6. მიხეილ ვორონცოვმა ერთხელ სთქვა: კავკასიაში მშვიდობა დამყარდება მაშინ, როცა მთიელები დაიწყებენ იქსის გამოყენებას. საინტერესოა, რომ მოხელეები ამზადებენ მხოლოდ ერთი ადამიანისთვის განკუთვნილ იქსს, რომელსაც ეგოისტს ეძახიან. დაასახელეთ იქსი.

**პასუხი: სამოვარი**

**კომენტარი:** ვორონცოვმა აღნიშნა, რომ მთიელებიც თუ სამოვარის ხმარებას დაიწყებენ, ესე იგი იქ უკვე რუსულმა ჩექმამ ფეხი მოიკიდა და შესაბამისად მშვიდობაც დაამყარდა. ჩვეულებისამებრ, სამოვარში 3-8 ლიტრი ეტევა, სამოვარს, რომელიც მხოლოდ 1 ან 2 ჭიქა ჩადის, ეგოისტს უწოდებენ.

**წყარო:** https://www.rbth.com/russian-kitchen/329121-10-facts-russian-samovar-instagram-prop იოსებ გრიშაშვილი. ძველი ტფილისის ლიტერატურული ბოჰემა. გვ. 63

**ავტორი: ბექა ზივზივაძე**

7. ავტობიოგრაფიულ წიგნში ძიუნკო ტაბეი აღნიშნავდა, რომ შუშის ჭერის არასდროს ეშინოდა. ტაბეი იყო პირველი, ვინც ეს გააკეთა 1975 წელს. არ გეკითხებით რა სიტყვაა გამოტოვებული შეკითხვის ტექსტში, დაასახელეთ რა გააკეთა მან?

**პასუხი: დალაშქრა ევერესტი**

**კომენტარი:** ძიუნკო ტაბეი იყო პირველი ქალი, ვინც ავიდა ევერესტზე.

**წყარო:** https://ka.wikipedia.org/wiki/ძიუნკო\_ტაბეი

**ავტორი: შალვა ბოჭორიშვილი**

8. აკა მორჩილაძე ,,ქართულის რვეულებში“ აღწერს ჯამბაკურ ორბელიანს, როგორც ძველი ყაიდის კაცს და ამბობს, რომ ის ქართულ ენასთან მიმართებაში იქსსაც კი ვერ შეეგუა. დაასახელეთ იქსი ერთსა და იმავე ასოზე დაწყებული სამი სიტყვით.

**პასუხი: ანბანიდან ასოების ამოღება**

**კომენტარი:** ილია ჭავჭავაძემ თანამოაზრეებთან ერთად თანამედროვე, ლიტერატურული ქართული ენის შექმნის ეგიდით ანბანიდან ამოაგდო მოძველებული 5 ასო, რომელიც ცოცხალ ქართულ ენაში აღარ გამოიყენებოდა.

**წყარო:** აკა მორჩილაძე, ქართულის რვეულები

**ავტორი: ბექა ზივზივაძე**

9. საქართველოში იქსის არსებობაზე წერდა XVIII საუკუნეში მოღვაწე გერმანელი მოგზაური იოჰან გიულდენშტედტი, რომელმაც სამეგრელოში ნახა მოკლული იქსის იგრეკი. დაასახელეთ ნაწარმოები, რომლის სათაურიც იქსის იგრეკს მოიცავს.

**პასუხი: ვეფხისტყაოსანი**

**კომენტარი:** იოჰან გიულდენშტედტმა საკუთარი თვალით იხილა კოლხეთის ჭაობებში მოკლული ვეფხვის ტყავი.

**წყარო:** <http://kvira.ge/623112>

**ავტორი: ზაალ ხონელიძე**

**10**. სინგაპურის ჯარზე საუბრისას, ერთმა ექსპერტმა აღნიშნა, რომ არმიას ჰქონდა კარგი შეიარაღება, თუმცა მათი ჯარისკაცების უმეტესობა გამოუცდელი იყო, რის გამოც არმიას უწოდა ასეთი იქსი. რა სიტყვებია შეცვლილი ასეთი იქსით?

**პასუხი: ქაღალდის ვეფხვი.**

**კომენტარი:** ქაღალდის ვეფხვი არის ჩინური ტერმინი, რომელიც ფიქტიურ სიძლიერეს აღნიშნავს. სინგაპური ოთხი აზიური ვეფხვიდან ერთ-ერთია.

**წყარო:** https://en.wikipedia.org/wiki/Paper\_tiger <https://www.reddit.com/r/geopolitics/comments/8vqrvo/is_singapores_military_a_paper_tiger/>

**ავტორი: ბექა ზივზივაძე**

11. იქსებისადმი მიძღვნილ სტატიაში მოთხრობილია, რომ მეცხრამეტე საუკუნის მიწურულს თანამედროვე კენიის ტერიტორიაზე გავრცელდა ე. წ. რინდერპესტის დაავადება, რამაც ახლო მდებარე ტერიტორიებზე პირუტყვის მკვეთრი შემცირება გამოიწვია. დაასახელეთ იქსები ორი სიტყვით?

**პასუხი: ცავოს კაციჭამიები**

**ჩათვლა: კაციჭამია ლომები**

**კომენტარი:** 1898 წელს მდინარე ცავოს მიმდებარედ რინდერპესტის დაავადების ანუ მსხვილფეხა საქონლის ჭირის გავრცელების გამო ლომებს საკვები შემოაკლდათ და იძულებული გახდნენ საკვების ალტერნატიული წყაროები ეძებნათ.

**წყარო:** https://ru.wikipedia.org/wiki/Людоеды\_из\_Цаво

https://ka.m.wikipedia.org/wiki/ცავოს\_კაციჭამია\_ლომები?fbclid=IwAR1Wr1DlFD089FXA2YGA8zthbZsEChW6kcI-CcMF-XFa1NDs-Koi-S731YY

**ავტორი: შალვა ბოჭორიშვილი**

12. ურბანული ლეგენდის თანახმად, 1871 წელს გამოჩენილი ამ მარკის სახელწოდება უკავშირდება მასში მარიხუანის აღმოჩენის შანსს. დაასახელეთ ეს მარკა.

**პასუხი: ლაქი სტრაიკი.**

**კომენტარი:** ლეგენდის თანახმად, ზოგიერთ კოლოფში შესაძლებელია მარიხუანა ყოფილიყო.

**წყარო:** <https://en.wikipedia.org/wiki/Lucky_Strike>

**ავტორი: ბექა ზივზივაძე**

13. უილიამ სეილის წიგნში ,,შერლოკ ჰოლმსი და იქსის ტრაგედია“ მოთხრობილია იქსზე მომხდარი ქურდობებისა და მკვლელობების შესახებ. ინგლისელმა კომპოზიტორმა ედუარდ ელგარმა ალბერტ ჰოლში იქსზე დაღუპული კოლეგების ოჯახების დასახმარებლად საქველმოქმედო კონცერტი გამართა. დაასახელეთ იქსი.

**პასუხი: ტიტანიკი**

**კომენტარი:** ორკესტრის წევრები ტიტანიკის ჩაძირვამდე უკრავდნენ და გემთან ერთად განსასვენებლი ოკეანის ფსკერზე ჰპოვეს.

**წყარო:** <https://ru.wikipedia.org/wiki/Титаник>

**ავტორი: ზაალ ხონელიძე**

14. ავტობიოგრაფიულ წიგნში მოქმედი სამხრეთამერიკელი ფეხბურთელი იხსენებს მეუღლის სიტყვებს: ,,საერთოდ რაზე ფიქრობდი ამ დროს”? დაასახელეთ 1990-იან წლებში გამართული სპორტული შეჯიბრის ერთი მონაწილე მაინც, რომელიც ამის შემდეგაა ნახსენები.

**პასუხი: ჰოლიფილდი. ტაისონი.**

**კომენტარი:** წიგნი ლუის სუარესის არასპორტულ ქმედებაზე მოგვითხრობს, როცა მან კიელინის მხარზე უკბინა. სუარესი სცდილობდა საკუთარი საქციელის გამართლებას და ჰოლიფილდ-ტაისონის 1997 წლის შეხვედრა გაიხსენა, როცა ტაისონმა ჰოლიფილდს ყური მოაკვნიტა.

**წყარო:** ავტობიოგრაფიული წიგნი ზღვარს მიღმა, გვ. 6

**ავტორი: ბექა ზივზივაძე**

15. ბი ბი სი-ს ერთი გამოკითხვის შედეგად დაადგინეს, რომ ასეთი მამაკაცების 15 პროცენტი ბისექსუალია. სტატიაში, რომელიც მაგიდის ჩოგბურთელის, ტიმო ბოლის წარმატებას ეძღვნება, სწერია, რომ ტიმო ბოლი არის ასეთი. დაასახელეთ ასეთი არაქართული წარმოშობის სიტყვით.

**პასუხი: ამბიდექსტრი**

**კომენტარი:** ამბიდექსტრი არის ადამიანი, რომელიც ორივე ხელს ერთნაირად ხმარობს. ტიმო ბოლს შეუძლია თამაშის პროცესში ჩოგანი ერთი ხელიდან მეორეში გადაიტანოს, რაც მოწინააღმდეგეს აბნევს.

**წყარო:** https://facts.net/ambidextrous-facts/ https://en.wikipedia.org/wiki/Ambidexterity#:~:text=Some%20people%20can%20write%20with,write%20simultaneously%20with%20both%20hands

**ავტორი: ბექა ზივზივაძე**

16. **დასარიგებელი მასალა**



ერთი ვერსიით, თქმულება იქსების შესახებ კიანეის ორ კუნძულს უკავშირდება. დაასახელეთ იქსები.

**პასუხი: სიმპლეგადები**

**კომენტარი:** კოლხეთისკენ მომავალმა არგონავტებმა მშვიდობით გასცურეს ამ კლდეებში. აპოლონიოს როდოსელმა თავის „არგონავტიკა“-ში ამ კლდეებს უწოდა სიმპლეგადები.

**წყარო:** https://ru.wikipedia.org/wiki/Симплегады

**ავტორი: ზაალ ხონელიძე**

17. თეას ნამუშევარზე შეხვდებოდით სიუჟეტებს, როგორ ისჯებიან მოკვდავები, რომლებიც უპატივცემულობასა და სიამაყეს გამოავლენენ. აღადგინეთ სიტყვა, რომელშიც ასოებია გამოტოვებული.

**პასუხი: ათენა**

**კომენტარი:** არაქნესთან ჭიდილში მან სიმბოლურად მოქსოვა კადრები, თუ როგორ სჯის ყოვლისშემძლე ღმერთი ადამიანებს თავგასულობისთვის.

**წყარო:** ელინური მითები, გვერდი 32.

**ავტორი: ბექა ზივზივაძე**

18. იქსის მცხოვრებლებს ,,მხიარული როჯერი“-ს ეკიპაჟი ემუქრებოდა. 2020 წელს მილიარდერმა რონალდ ბერკლიმ იქსი 22 მილიონად შეიძინა. დაასახელეთ ადამიანი, რომელიც იქსის მფლობელი 1988 წელს გახდა.

**პასუხი: მაიკლ ჯექსონი**

**კომენტარი:** პირველ შემთხვევაში საუბარია ჯეიმს ბარის მიერ გამოგონილ ნევერლენდზე, ხოლო მეორე შემთხვევაში კი კალიფორნიაში მდებარე რანჩოზე, რომელიც მაიკლ ჯექსონმა შეიძინა.

**წყარო:** <https://ru.wikipedia.org/wiki/Неверленд>

<https://ru.wikipedia.org/wiki/Нетландия>

**ავტორი: ზაალ ხონელიძე**

**19. იქსით შეცვლილია ორი სიტყვა.**

ცნობილი წყვილის საქორწილო სუფრის მომზადება თავის თავზე აიღო პირველმა ცოლმა გვადალუპე მარინიმ. ამ მოვლენას უწოდეს იქსი. დაასახელეთ იქსი ერთსა და იმავე ასოზე დაწყებული ორი სიტყვით.

**პასუხი: ფრიდას ფიესტა.**

**კომენტარი:** გვადალუპე მარინი დიეგო რივერას პირველი მეუღლე იყო. ფიესტა ესპანურენოვან ქვეყნებში დღესასწაულის, ზეიმის აღმნიშვნელი სიტყვაა.

**წყარო:** დიანა ამფიმიადი. ,,წინასწარმეტყველება მურაბით”. გვერდი 18

**ავტორი: ბექა ზივზივაძე**

20. **დასარიგებელი მასალა**



დარბაზში გაისმის ავე მარია ფილმიდან ბეტმენი და პარალელურად რიგდება მასალა

<https://www.youtube.com/watch?v=3FR7shpgmB0>

ერთმა ინტერნეტმომხმარებელმა 2022 წლის ფილმზე საუბრისას ეს საუნდტრეკი სპოილერად მოიხსენია და მას იქსი უწოდა. თქვენ დაგირიგდათ იქსის ყდა. დაასახელეთ იქსის ავტორი?

**პასუხი: გაბრიელ გარსია მარკესი**

**კომენტარი:** ფილმში ,,ბეტმენი“ ავე მარიას გაჟღერების შემდეგ ხდება მკვლელობა, იუზერმა მას უწოდა ,,გამოცხადებული სიკვდილის ქრონიკა“, რომელიც გაბრიელ გარსია მარკესის რომანია.

**წყარო:** <https://en.wikipedia.org/wiki/Chronicle_of_a_Death_Foretold>

<https://www.classicfm.com/discover-music/periods-genres/film-tv/ave-maria-the-batman-soundtrack/>

**ავტორი: შალვა ბოჭორიშვილი**

21. 1957 წელს ამ ადამიანმა სოფლის მეურნეობის სამინისტროს წარმომადგენლებთან ერთად იმოგზაურა ორეგონის ჩრდილოეთით და თავის ლიტერატურულ აგენტს წერილში უმტკიცებდა, რომ მიაგნეს გამოსავალს, რათა იქსებმა არ ჩაყლაპონ ქალაქები, მაგისტრალები, ტბები და მდინარეები. დაასახელეთ ეს ადამიანი.

**პასუხი: ფრენკ ჰერბერტი**

**კომენტარი:** ის გაემგზავრა ორეგონის ჩრდილოეთით, უდაბნოდ ქცეულ ტერიტორიაზე. აქ, შეერთებული შტატების სოფლის მეურნეობის დეპარტამენტი ცდილობდა ე. წ. „სიღარიბის ბალახების“ გამოყენებას ქვიშის დიუნების სტაბილიზაციისთვის.

**წყარო:** https://wikipredia.net/ka/Dune\_(novel)

**ავტორი: შალვა ბოჭორიშვილი**

**22. ყურადღება! შეკითხვაში გამოტოვებაა**

ფილმში „განსხვავებული აზრი“ პერსონაჟი კრიმინალური პოლიციის უფროსია. მთავარ გმირს სდევნიან დანაშაულის გამო, რომელსაც მომავალში ჩაიდენს. დაწერეთ სამი ასო, რომელიც ერთ-ერთ სიტყვაშია გამოტოვებული

**პასუხი: პრე**

**კომენტარი:** პრეკრიმინალური პოლიცია წინასწარ სცდილობს დანაშაულის აღკვეთას.

**წყარო:** https://www.adjaranet.com/movies/241/Minority-Report?lang=GEO&quality=SD

**ავტორი: შალვა ბოჭორიშვილი**

23. იქსის შესახებ სტატიაში მოთხრობილია 1964 წელს აგებული ღრმაოკეანური წყალქვეშა აპარატის ,,ალვინი“-ს შესახებ, რომელმაც 4200-ზე მეტი მისია შეასრულა და დღესაც ექსპლუატაციაშია. დაასახელეთ იქსი ორი სიტყვით.

**პასუხი: თეზევსის გემი**

**კომენტარი:** თეზევსის გემის ზუსტი ანალოგიაა „ალვინი“, ღრმაოკეანური წყალქვეშა ნავი, რომელიც ინარჩუნებს თავის იდენტობას მიუხედავად იმისა, რომ მისი ყველა ნაწილი სულ მცირე ერთხელ მაინც არის ჩანაცვლებული.

**წყარო:** https://ka.wikipedia.org/wiki/თესევსის\_გემი

https://ka.wikipedia.org/wiki/ალვინი

**ავტორი: შალვა ბოჭორიშვილი**

24. **დასარიგებელი მასალა**



<https://www.youtube.com/watch?v=S2ujotDMluo&list=RDS2ujotDMluo&start_radio=1>

დარბაზში რიგდება მასალა და მის ფონზე ისმის სიმღერა.

თქვენს წინაშეა ილუსტრაცია, რომელიც 2014 წელს გარდაცვლილ ადამიანს ეძღვნება. დაასახელეთ ეს ადამიანი.

**პასუხი: ბილი მილიგანი**

**კომენტარი:** თქვენ მოისმინეთ საუნდტრეკი მარველის სერიალიდან ,,მთვარის რაინდი”, რომლის მთავარ გმირსაც პიროვნების დისოციაციური აშლილობა აწუხებს. ამ დაავადების მქონე ადამიანებს შორის ყველაზე ცნობილი ბილი მილიგანია. შეკითხვის ნომერი დამატებითი მინიშნებაა

**წყარო:** https://ka.wikipedia.org/wiki/ბილი\_მილიგანი

<https://ro.pinterest.com/andra05b/billy-milligan/>

**ავტორი: შალვა ბოჭორიშვილი**

25. შარლოტენლუნდის სასახლეში დაბადებული კარლ აქსელი იყო იქსი, სანამ ჰოკონ მეშვიდე გახდებოდა. რა ერქვა იქსს ცნობილ ნაწარმოებში?

**პასუხი: ჰამლეტი**

**კომენტარი:** მას შემდეგ, რაც შვედეთმა ნორვეგიასთან გაწყვიტა იძულებითი დინასტიური კავშირი, კარლ აქსელი, რომელიც დანიის პრინცი იყო, აირჩიეს ნორვეგიის მეფედ.

**წყარო:** https://ka.wikipedia.org/wiki/ჰოკონ\_VII

<https://en.wikipedia.org/wiki/Hamlet>

**ავტორი: ბექა ზივზივაძე**

26.



თქვენს წინაშეა იქსის ბორცვი. 1974 წელს ციკლონმა ტრეისიმ იქსი მიწასთან გაასწორა. დაასახელეთ იქსი

**პასუხი: დარვინი**

**კომენტარი:** ყურის ნიჟარის ამ რუდიმენტულ წანაზარდს ჩარლზის საპატივცემულოდ ჰქვია. მეორე შემთხვევაში კი საუბარია ავსტრალიის ქალაქ დარვინზე.

**წყარო:** <https://ru.wikipedia.org/wiki/Дарвинов_бугорок>

<https://ru.wikipedia.org/wiki/Дарвин_(город)>

**ავტორი: ზაალ ხონელიძე**

27. პეპელა მონარქები გამოსაზამთრებლად კანადიდან ათასობით მილს გადიან. ადგილზე ჩაფრენილ პეპლებს იქ მცხოვრებთათვის საკრალური მნიშვნელობა აქვთ, რადგან პეპლების გამოჩენა ხშირად ემთხვევა იქსს. დაასახელეთ იქსი ორი სიტყვით

**პასუხი: მიცვალებულების დღე**

**კომენტარი:** მექსიკელებს სჯერათ, რომ პეპლების სახით მათ გარდაცვლილთა სულები უბრუნდებიან. სიერა მადრეს მთათა სისტემაც მექსიკაშია.

**წყარო:** https://www.facebook.com/planetskynod/videos/872079993709801

**ავტორი: შალვა ბოჭორიშვილი**

28. სტატიაში, სადაც გამოთქმული იყო გარკვეული ვარაუდი, ფიგურირებდა უილიამ შექსპირი და ფრენსის ბეკონი. დაასახელეთ სხვა ვარაუდის ფიგურანტები, რომლებიც თბილისში არიან დასაფლავებული.

**პასუხი: კონსტანტინე გამსახურდია და ჭაბუა ამირეჯიბი.**

**კომენტარი:** არსებობს ვარაუდი, რომ შექსპირის ნაწარმოებები სინამდვილეში ბეკონმა დაწერა. სხვა ვარაუდის თანახმად, დათა თუთაშხია გამსახურდიას კალამს ეკუთვნის.

**წყარო:** <https://dspace.nplg.gov.ge/bitstream/1234/146045/1/Chveni_Mwerloba_2015_N7.pdf>

<https://arzamas.academy/materials/1023>

**ავტორი: ზაალ ხონელიძე**

**29. დუპლეტი**

**1. დუპლეტის პირველი შეკითხვა**

**დასარიგებელი მასალა**



დარიგებულ მასალაზე თქვენ მხოლოდ იქსის დანახვა შეგიძლიათ. დაასახელეთ იქსი ორი სიტყვით

2. **დუპლეტის მეორე შეკითხვა**

**დასარიგებელი მასალა**

De rechterhand van grootmeester

2015 წელს იგრეკი ნიდერლანდების სამეფოში გამოიცა სახელწოდებით, რომელიც დასარიგებელ მასალაზეა მოცემული. დაასახელეთ იგრეკი ორი სიტყვით

**პასუხი: დიდოსტატის მარცხენა**

**სუხი: დიდოსტატის მარჯვენა**

**კომენტარი:** ფოტოზე თქვენ ხედავთ მსოფლიო ჩემპიონს ჭადრაკში მიხაილ ტალს , რომელიც ცაცია გახლდათ და ფოტოზე სჩანს დიდოსტატის მარცხენა. მეორე შეკითხვის ნიდერლანდურ ტექსტში იმედია, შეძელით ამოგეცნოთ საჭირო სიტყვები.

**წყარო:** <https://stuki-druki.com/authors/Tal.php>

https://ka.wikipedia.org/wiki/დიდოსტატის\_კონსტანტინეს\_მარჯვენა

**ავტორი: შალვა ბოჭორიშვილი და ზაალ ხონელიძე**

30. სერიალში კრიმინალური აზროვნება, მთავარი პერსონაჟი ამბობს, რომ ხანძრის გამჩენი ტელევიზიით უყურებს თავის გაჩაღებულ ცეცხლს და სიამოვნებას იღებს შექმნილი იქსისგან. რას წარმოადგენს იქსი ამერიკელი მწერლის ნაწარმოების მიხედვით?

**პასუხი: კიბე**

**კომენტარი:** ხანძრის გამჩენი ტელევიზიით უყურებს მის მიერ წარმოქმნილ ქაოსს. სამეფო კარის თამაშების პერსონაჟი პიტერ ბეილიში კი ამბობს, რომ ქაოსი კიბეა.

**წყარო:** სერიალი კრიმინალური აზროვნება, სერია 19 სეზონი 3

,,სამეფო კარის თამაშები“

**ავტორი: ბექა ზივზივაძე**

31. კოპენჰაგენის ზოოპარკში ჟირაფი მარიუსის ევთანაზიისადმი მიძღვნილ სტატიაში ნახსენებია ინგლისური წარმოშობის სიტყვა, რომელიც მხოლოდ ოთხ ერთი და იგივე ხმოვანს შეიცავს. დაასახელეთ ეს სიტყვა.

**პასუხი: ინბრიდინგი**

**კომენტარი:** ახლონათესაურ კავშირში მყოფი ცხოველების შეჯვარებას ეწოდება ინბრიდინგი. ინბრიდინგის შედეგად დაბადებული მარიუსი სელექციონერებისთვის მიუღებელი აღმოჩნდა.

**წყარო:** https://ru.wikipedia.org/wiki/Копенгагенский\_зоопарк

**ავტორი: ზაალ ხონელიძე**

32. **ყურადღება! შეკითხვაში გამოტოვებაა**

ამაზე საუბრისას ეთნოლოგებს მაგალითად მოჰყავთ კუნძულ „მართას ვენახები“-ს მოსახლეობა, რომლის უმეტესი ნაწილიც დიდი ხნის განმავლობაში გახლდათ ყრუ-მუნჯი. აღადგინეთ სიტყვა, რომელშიც ასოებია გამოტოვებული

**პასუხი: ენდოგამია**

**კოემენტარი:** ეს არის ჩვეულება, რომლის მიხედვითაც ქორწინება დასაშვებია მხოლოდ ერთი და იმავე საზოგადოებრივი ჯგუფის წევრებს შორის.

**წყარო: https://en.wikipedia.org/wiki/Martha%27s\_Vineyard\_Sign\_Language**

**ავტორი: შალვა ბოჭორიშვილი**

**33. ყურადღება! შეკითხვაში გამოტოვებაა**

ბრიტანეთში გამოქვეყნებულ 1858 წლის სატირულ კარიკატურაზე ემა შობს ქოლერას და დიფტერიას. მეცხრამეტე საუკუნის ბოლოს გამოსული ნაწარმოების ავტორმა ემას ყველაზე ხატოვანი აღწერა შემოგვთავაზა. აღადგინეთ საიტყვა, რომელშიც ასოებია გამოტოვებული.

**პასუხი: ტემზა**

**კომენტარი:** ეს დაავადებები დაბინძურებული წყლის ბრალი გახლდათ და მათ წარმოშობას ლონდონელები მას ,,უმადლოდნენ“, ხოლო 1889 წელს გამოქვეყნებულ ნაწარმოებში „სამნი ნავში თუ არ ჩავთვლით ძაღლს“ ჯერომ კლაპკა ჯერომმა ტემზას ხეობის საუკეთესო აღწერა შემოგვთავაზა.

**წყარო:** https://www.jw.org/ka/ბიბლიოთეკა/ჟურნალები/g200602/მდინარე-ტემზა-ინგლისელთა-სიამაყე/

**ავტორი: შალვა ბოჭორიშვილი**

34. მეორე მსოფლიო ომის შემდეგ ამერიკელ დიპლომატებს უკვირდათ, როდესაც აეროპორტში საბჭოელი კოლეგები მძღოლებისთვის განკუთვნილ ტყავის ქურთუკებში გამოწყობილი ხვდებოდნენ. ამ ამბავთან დაკავშირებულ სტატიაში ნახსენები იყო ტერმინი, რომელიც 2022 წლის მაისში ისევ აქტუალური გახდა. დაასახელეთ ეს ტერმინი.

**პასუხი: ლენდ-ლიზი**

**კომენტარი:** ამ პროგრამით სსრკში გამოგზავნილი ამერიკულ პროდუქციას შორის იყო მძღოლებისთვის განკუთვნილი ტყავის ქურთუკები, რაც, რა თქმა უნდა, საბჭოთა მაღალჩინოსნებმა თავისთვის დაიტოვეს. 2022 წლის მაისში ბაიდენმა ხელი მოაწერა ლენდ- ლიზის აქტს, რომელიც უკრაინისთვის იარაღის მიწოდების პროცესს ამარტივებდა.

**წყარო:** https://www.facebook.com/groups/1936594399940342

https://1tv.ge/news/jo-baideni-lend-lizis-aqti-achvenebs-rom-akhla-ukrainis-mkhardachera-gadamwyvetia-am-brdzolis-safasuri-ar-aris-iafi-tumca-agresiis-winashe-datmoba-kidev-ufro-dzviria/

**ავტორი: შალვა ბოჭორიშვილი**

35. 1989 წელს პეკინის ცენტრალურ მოედანზე დემოკრატიისთვის მებრძოლმა სტუდენტებმა აღმართეს ათმეტრიანი მონუმენტი. რასაკვირველია, მთავრობა არ შეეგუა ამ ფაქტს და სამხედრო შენაერთებმა, შეიძლება ითქვას, იმ ღამესვე გააკეთეს ეს. დაასახელეთ ადამიანი, ვინც ეს 1983 წელს გააკეთა.

**პასუხი: დევიდ კოპერფილდი**

**კომენტარი:** დემონსტრანტებმა სიმბოლურად ,,თავისუფლების ქანდაკება“ აღმართეს, ხელისუფლებამ მსგავსი რამ არ დაუშვა და ქანდაკება იმ ღამესვე გააქრო. 1983 წელს ილუზიონისტმა დევიდ კოპერფილდმა „თავისუფლების ქანდაკება’’ გააქრო.

**წყარო:** <https://www.youtube.com/watch?v=qXQqrXljnm8>

**ავტორი: შალვა ბოჭორიშვილი**

36. ამ პერსონაჟის შესახებ გადაღებულ ჰორორში ნახსენებია გიგანტური ნაჯახი. შეიძლება ითქვას, რომ ეს პერსონაჟი ქართულ რომანში ბევრჯერაა ნახსენები და სათაურშიც ამ პერსონაჟის სინონიმი ფიგურირებს. დაასახელეთ ამ ქართული რომანის სათაური

**პასუხი: აივნიანი ქალაქი**

**კომენტარი:** პოლ ბანიანი ამერიკული ფოლკლორის ტყისმჭრელი პერსონაჟია, რომლის განუყრელ ატრიბუტს ნაჯახი წარმოადგენს. ნიკოლოზ გაბაონის რომანში ,,აივნიანი ქალაქი“ ხშირადაა გამოყენებული სიტყვა ბანიანი.

**წყარო:** <https://en.wikipedia.org/wiki/Banyan>

https://eon.ge/book/აივნიანი-ქალაქი/

**ავტორი: ბექა ზივზივაძე**

37. ერთ-ერთი რომანის წინასიტყვაობაში ტექნიკური მიღწევებით აღფრთოვანებული უოლტერ სკოტი ,,მხურვალედ“ აქებს თავის თანამედროვე თანამემამულეს, რომლის მამაც გემთმშენებელი გახლდათ. დაასახელეთ ეს თანამედროვე.

**პასუხი: ჯეიმს უატი**

**კომენტარი:** სკოტის თანამედროვე და ამავე დროს თანამემამულეც გახლდათ ადამიანი, რომლის მიერ დახვეწილმა ორთქლის ძრავამაც, ინგლისში და შემდეგ მთელს მსოფლიოში, ინდუსტრიულ რევოლუციას დაუდო სათავე. მხურვალე - დამატებითი მინიშნება გახლდათ ორთქლზე.

**წყარო:** https://ru.wikipedia.org/wiki/Уатт,\_Джеймс

**ავტორი: ზაალ ხონელიძე**

38. მოისმინეთ ჰომეროსის ფრაზა: „და ჰკრა ზევსმა ჰექტორს მეტად ძლიერად და გამოიწვია მასპინძელი“. არ გეკითხებით რომელი ორი სიტყვაა გამოტოვებული ფრაზაში. დაასახელეთ მეთვრამეტე საუკუნეში ბრიტანეთში დაბადებული ადამიანი, რომლის ბიბლიოთეკაშიც შეხვდებოდით ჰომეროსის ნაშრომებს.

**პასუხი: ადამ სმიტი**

**კომენტარი:** ერთი ვერსიით ტერმინი ,,უჩინარი ხელი“ პირველად ჰომეროსმა გამოიყენა.

**წყარო:** eprints.iliauni.edu.ge/1668/1/„უხილავი\_ხელის“\_მეტაფორა\_და\_ადამ\_სმითი.pdf

**ავტორი: შალვა ბოჭორიშვილი**

**39.** 1933 წლის ფილმში „რიოში გაფრენა“ ჯინჯერ როჯერსს იქსის გამო დიზაინერებმა სამოსი სპეციალურად ტიულის ქსოვილისგან დაუმზადეს. დაასახელეთ იქსი ორი სიტყვით.

**პასუხი: ჰეისის კოდექსი**

**კომენტარი:** 1930-იან წლების დასაწყისში რელიგიური მოტივების გათვალისწინებით შეიქმნა ის, რაც კრძალავდა ფილმებში შიშველი სხეულის გამოჩენას, ამის გამო დიზაინერებმა სპეციალურად აარჩიეს ყველაზე გამჭვირვალე ქსოვილი, რათა ფილმში ჯინჯერის სექსუალურობაც გამოეჩინათ და ამავდროულად არ დაერღვიათ ჰეისის კოდექსი.

**წყარო:** https://intermedia.ge/სტატია/105906-შიშველი-კაბები-10-ყველაზე-ღია-სამოსი-კინოს-ისტორიაში/76/user:natia.a:show:channel

**ავტორი: შალვა ბოჭორიშვილი**

**40.** 1820 წელს საბერძნეთიდან საფრანგეთში იქსის ტრანსპორტირებისას მეზღვაურებს ერთმანეთში მოუვიდათ კამათი, რაც ჩხუბში გადაიზარდა. სიმბოლურია, რომ გავრცელებული ვერსიის თანახმად, იქსს ხელში ეჭირა იგრეკი. დაასახელეთ იქსი და იგრეკი, რომლებიც ერთსა და იმავე ასოზე იწყება.

**პასუხი: ვენერა და ვაშლი**

**კომენტარი:** ამ ქანდაკებამ აღნიშნული ჩხუბის შემდეგ ხელები დაკარგა. სიმბოლურია, რომ ქანდაკებას ხელში ეჭირა ვაშლი, რომელიც განხეთქილებასთან ასოცირდება.

**წყარო:** https://fingernal.ru/ka/nail-disease/chto-derzhala-v-rukah-venera-milosskaya-tolko-bez-ruk-kto-i/?fbclid=IwAR0B5udWGjZB4T4Cp9\_\_gYxKjDMgxndx88HRUEIdO2J5N\_79HJoLBBpYDEA

**ავტორი: შალვა ბოჭორიშვილი**

41. 1930 წელს დაბადებული დორის პეინი საიუველირო ნაწარმის ერთ-ერთი ყველაზე ცნობილი ქურდი გახლდათ. დორისმა მსხვილმასშტაბიანი ქურდობების ჩადენა მხოლოდ 30 წლის შემდეგ შესძლო, რადგან დორის პეინი იყო იქსი. დაასახელეთ იქს ორფუძიანი სიტყვით.

**პასუხი: ფერადკანიანი**

**კომენტარი:** იქამდე ფერდაკანიანებს არ უშვებდნენ დიდ სავაჭრო ცენტრებში.

**წყარო:** https://www.ambebi.ge/article/206848-doris-peini-briliantebis-legendaruli-kurdi-kali-20-psevdonimit-isev-sapatimroshia/

**ავტორი: შალვა ბოჭორიშვილი**

42. ტენესის შტატის ერთ-ერთმა სკოლამ პროგრამიდან ამოიღო გრაფიკული რომანი „მაუსი“ და ამის შემდეგ საგრძნობლად გაიზარდა კომიქსით დაინტერესებულთა რიცხვი. ამ მოვლენასთან დაკავშირებით პროფესორმა მაკმინიმ ახსენა 2003 წელს გამოჩენილი ტერმინი. დაასახელეთ ეს ტერმინი ორი სიტყვით.

**პასუხი: სტრეიზანდის ეფექტი**

**კომენტარი:** ამფენომენის დროს რაიმე ინფორმაციის უგულვებელყოფის მცდელობას მივყავართ მის ფართოდ გავრცელებასთან. ტერმინი „სტრეიზანდის ეფექტი“ ცნობილი გახდა 2003 წლიდან, როდესაც ბარბარა სტრეიზანდმა მიმართა სასამართლოს, რათა ფოტოგრაფ კენეტ ალდემანისგან 50 მილიონი დოლარის კომპენსაცია მიეღო, რადგან ამ უკანასკნელმა საიტზე Pictopia.com განათავსა სტრეიზანდის სახლის ფოტოსურათი.

**წყარო:** https://ru.wikipedia.org/wiki/Эффект\_Стрейзанд

**ავტორი: შალვა ბოჭორიშვილი**

43. თავდასხმის თარიღი სპეციალურად იქნა შერჩეული, რადგან 1940 წლის 15 ივნისს შეიჭრა საბჭოთა არმია ლიეტუვაში. ჩხრეკისას ამ ადამიანის საკუჭნაოში აღმოჩნდა იქსის რეპროდუქცია. დაასახელეთ იქსი

**პასუხი: დანაე**

**კომენტარი:** 1985 წლის 15 ივნისს ერმიტაჟში მისულმა ბრონიუს მაიგისმა დაიყვირა: თავისუფლება ლიტვას!!! და რემბრანდტის ტილო დააზიანა დანითა და გოგირდმჟავით.

**წყარო:** https://ru.wikipedia.org/wiki/Майгис,\_Бронюс\_Антонович

**ავტორი: ზაალ ხონელიძე**

44. ფილმში „ტრუმენის შოუ’’ მთავარ გმირს ხელოვნურად შექმნილ სტუდიაში უწევს ცხოვრება. იმისათვის, რომ მის ჯანმრთელობას პრობლემები არ შეექმნას, დილით რეგულარულად უწევს იქსის მიღება. დაასახელეთ იქსი კონკრეტულად

**პასუხი: D ვიტამინი**

**კომენტარი:** ხელოვნურად განათებულ სტუდიაში პერსონაჟი განიცდის D ვიტამინის ნაკლებობას.

**წყარო:** მ. ფ. ტრუმენის შოუ

**ავტორი: შალვა ბოჭორიშვილი**

45. სერგეი დოვლატოვი თავის წიგნში წერს, რომ ნამდვილი იქსი არის არაყი. საინტერესოა, რომ იქსის ავტორი გერმანელებს ტყვედ ჩაუვარდა დრეზდენში, რამაც ამ ადამინს მისცა ინსპირაცია. დაასახელეთ იქსი ორი სიტყვით

**პასუხი: საუზმე ჩემპიონებისათვის**

**კომენტარი:** დოვლატოვის რუსი პერსონაჟი ფიქრობს, რომ ნამდვილი საუზმე ჩემპიონებისათვის არაყია. დრეზდენში ტყვედ ჩავარდნილმა კურტ ვონეგუტმა დაწერა წიგნი სასაკლაო ნომერი ხუთი, სადაც დრეზდენში გატარებული პერიოდი აღწერა.

**წყარო:** სერგეი დოვლათოვი, უცხო ქალი.

კურტ ვონეგუტი, სააკლაო ნომერი 5

**ავტორი: ბექა ზივზივაძე**

46. გენუაში დაბადებული ამ ადმიანისადმი მიძღვნილ სტატიაში ვხვდებით გოეთეს ფრაზას:„დემონური შრომის შედეგად ადამიანს შეუძლია სხეული საკუთარ მისწრაფებებს მოარგოს“. დაასახელეთ ეს ადამიანი.

**პასუხი: ნიკოლო პაგანინი**

**კომენტარი:** გაუთავებელმა მეცადინეობამ, არასწორმა კვებამ, უზომო დატვირთვამ მას ჯანმრთელობა შეურყია და ნიკოლო პაგანინის სხეული ჩონჩხადქცეულ დემონს დაამსგავსა.

**წყარო:** <https://www.facebook.com/khashuri.library/posts/1741695839375694/>

**ავტორი: შალვა ბოჭორიშვილი**

47. აგატა კრისტის რომანში „მკვლელობები ანბანის მიხედვით“ სერიულ მკვლელს ეი-ბი-სი-ს ეძახიან და ის ვიქტორიანულ ინგლისში ქალაქიდან ქალაქში მოგზაურობს. ნაწარმოების ეკრანიზაციის პოსტერზე გამოსახული დიდი ასო A სტილიზებულია იქსის სახით. დაასახელეთ იქსი მეზობელ ასოებზე დაწყებული ორი სიტყვით.

**პასუხი: მატარებლის ლიანდაგი**

**კომენტარი:** ამ ნაწარმოებში ერთადერთი ნივთმტკიცება სარკინიგზო ცნობარია, რომელსაც პოლიცია დანაშაულის ყველა ადგილას პოულობს.

**წყარო:** <http://croconet.ge/5627-the-abc-murders.html>

**ავტორი: შალვა ბოჭორიშვილი**

48. აწ უკვე მკვდარ ენაზე მოლაპარაკე იქსი თევფიქ ესენჩი 1992 წელს გარდაიცვალა. იქსი 1974 წლის რომანია. დაასახელეთ იქსი ერთი და იგივე ასოზე დაწყებული ორი სიტყვით.

**პასუხი: უკანასკნელი უბიხი**

**კომენტარი:** უბიხურ ენაზე მოლაპარაკე უკანასკნელი უბიხი ტევფიკ ესენჩი 1992 წელს თურქეთში გარდაიცვალა.

**წყარო:** https://ka.wikipedia.org/wiki/ბაგრატ\_შინქუბა

https://ru.wikipedia.org/wiki/Эсенч,\_Тевфик

**ავტორი: ზაალ ხონელიძე**