**უმაღლესი ლიგა**

**VIII ტური, 27.05.2018**

**რედაქტორი: ირაკლი ისაკაძე**

**ავტორი: უცხოენოვანი ავტორები (22)**

**+++++++**

1. ერთმა კომპანიამ გამოუშვა პროდუქცია, სადაც ზევსი ჰერასა და თეზევსზე ძლიერია, პოსეიდონი - ათენასა და ოდისევსზე, არესი - აფროდიტესა და აქილევსზე, ხოლო აპოლონი - არტემიდესა და ჰერაკლეზე. ინგლისური წარმოშობის სიტყვით მითხარით, თუ რა ერთნაირ როლს ასრულებენ ამ პროდიქციაში - პანი და დიონისე!  
   პასუხი: ჯოკერი  
   კომენტარი: საუბარი იყო ბანქოზე, რომელზეც მითოლოგიური პერსონაჟებია გამოსახული. ჩამოთვლილი იყო ოთხივე ფერის K,Q და J ბანქო.  
   წყარო: 1. <https://spielkarten.livejournal.com/47928.html>  
   2. <https://ru.wikipedia.org/wiki/Джокер>   
   3. <https://bubble.ru/catalog/tovary/raznoe/igralnye-karty/>   
   4. <http://forum.secret-r.net/viewtopic.php?f=4&t=1171>   
   ავტორი: ვიქტორ მიალოვი
2. 2015 წლის ფილმის პერსონაჟი ირონიულად აღნიშნავს, რომ უნიკალური და ძვირფასი მასალისგან სხვა პერსონაჟებმა მხოლოდ ფრისბის დამზადება მოახერხეს. დაასახელეთ გამოგონილი ორგანიზაცია, რომლის წევრებზეც საუბრობდა პერსონაჟი.  
   პასუხი: S.H.I.E.L.D.  
   კომენტარი: ფარი, რომელსაც კაპიტანი ამერიკა იყენებს, გამოგონილი უიშვიათესი ლითონისგან, ვიბრანიუმისგანაა დამზადებული. ულტრონი დამცინავად აღნიშნავს, რომ ასეთი ძვირფასი და უნიკალური მასალა ფრისბის დასამზადებლად გამოიყენეს.  
   წყარო: <https://youtu.be/XaE6vnAhYAw?t=1m4s>   
   ავტორი: კონსტანტინ სახაროვი
3. მწერალი ვლადიმირ გილიაროვსკი ძუნწ პერსონაჟზე საუბრისას აღწერს იქსების გამოყენების ხერხს. ანალოგიური ხერხი გვხვდება 1860-იანი წლების ქართულ ნაწარმოებშიც. მე-18 საუკუნეში იქსებს ხუმრობით ჭიქის კედლებზე გამოსახავდნენ ხოლმე. რა შევცვალეთ იქსით?  
   პასუხი: ბუზი  
   კომენტარი: მსახიობი საშაქრეში ბუზებს ამწყვდევდა იმის გასაგებად, იპარავდნენ თუ არა სხვები მის შაქარს. ანალოგიურ ხერხს მიმართავდა „მგზავრის წერილებში“ აღწერილი რუსი ოფიცერი. ჭიქის გავსებისას იქმნებოდა ილუზია, რომ რომ მასში ცოცხალი ბუზი იყო.წყარო: 1. <http://tvkultura.ru/article/show/article_id/151433/> <http://az.lib.ru/g/giljarowskij_w_a/text_0050.shtml>   
   ავტორი: ევგენი იარკოვი / ირაკლი ისაკაძე
4. ღმერთ შანცზიუნის ქანდაკებას ხელში უჭირავს იქსი, რომელიც უჩინარი სულების დასანახადაა განკუთვნილი. რაიხსტაგის გუმბათის ქვეშ განლაგებული იქსების ერთ-ერთი დანიშნულება ეკონომიაა. რა შევცვალეთ იქსით?  
   პასუხი: სარკე  
   კომენტარი: ადგილობრივების რწმენით უხილავი სულების დანახვა სარკეშია შესაძლებელი. რაიხსტაგის მინის გუმბათის ქვეშ განლაგებული სარკეები მზის სინათლეს შენობაში ირეკლავს, რაც ელექტროენერგიის ეკონომიის საშუალებას იძლევა.  
   წყარო: . <http://koryo-reporter1.livejournal.com/52517.html>  
   <https://en.wikipedia.org/wiki/Reichstag_dome>   
   ავტორი: ლეონიდ კლიმოვიჩი
5. სერიალში “Once Upon a Time” ირკვევა, რომ ჰამელნელი მესტვირე და მეოცე საუკუნის დასაწყისში გამოჩენილი ლიტერატურული პერსონაჟი ერთი და იგივე პიროვნებაა. ერთი წუთის შემდეგ დაასახელეთ ამ პერსონაჟის სახელი და გვარი!  
   პასუხი: პიტერ პენი  
   კომენტარი: მესტვირემ, როგორც ცნობილია, ჰამელნში მცხოვრები ბავშვები ჯადოსნური ფლეიტის მეშვეობით გაიტყუა ქალაქიდან და სამუდამოდ გაუჩინარდა. დაკარგული ბავშვები პიტერ პენს ნევერლენდში მიჰყავდა.  
   წყარო: <http://onceuponatimeabc.wikia.com/wiki/Peter_Pan>   
   ავტორი: ალექსანდრ პონომარევი
6. ტუჩებზე კითხვის სპეციალისტის აზრით პერსონაჟი საუბრობდა დაჭრილ მეგობარსა და ნავის შეძენაზე, თუმცა, მსახიობი ამტკიცებდა, რომ ამპუტაციებსა და ვეტერანების სახლში დაბრუნებაზე ისაუბრა. დაგვისახელეთ ფილმი, რომელშიც მოხვდა აღნიშნული სცენა!  
   პასუხი: ფორესტ გამპი  
   კომენტარი: ფილმის ერთ სცენაში ფორესტი საპროტესტო აქციაზე სიტყვით გამოდის, თუმცა აპარატურის ხარვეზების გამო მისი ხმა არავის ესმის.  
   წყარო: 1. <http://www.quora.com/What-is-Forrest-Gump-saying-when-his-microphone-is-cut-off-while-addressing-the-anti-Vietnam-War-crowd-in-the-scene-at-the-Washington-Monument>  
   <http://www.youtube.com/watch?v=NcOTZeZ3_40>  
   <http://www.imdb.com/title/tt0109830/quotes>   
   ავტორი: პაველ ერშოვი
7. ლინგვისტების აზრით, გავრცელებული ვერსიისგან განსხვავებით, ეს სიტყვა ნიშნავდა „დიდ ნახტომს“. არ გეკითხებით სიტყვას, დაწერეთ ფრაზა, რომელსაც გავრცელებული ლეგენდის თანახმად ეს სიტყვა აღნიშნავდა.  
   პასუხი: არ მესმის  
   კომენტარი: ცნობილი ლეგენდის თანახმად, ჯეიმს კუკისა და ჯოზეფ ბენქსის კითხვაზე, თუ რა ერქვა ამ უცნაურ ცხოველს, აბორიგენმა უპასუხა - „კენგურუ“, ანუ „არ ვიცი“. ფიქრობენ, რომ სინამდვილეში სიტყვა განურუდან - „დიდი მხტომელიდან“ მომდინარეობს.  
   წყარო: <https://www.pravda.ru/science/useful/29-07-2011/1084973-kangaroo-0/>   
   <https://www.superlinguo.com/post/153271648711/the-etymology-of-kangaroo-especially-for-those>   
   ავტორი: ვიქტორ მიალოვი
8. 2001 წლის, ცნობილი მოვლენიდან 60 წლის შემდეგ გადაღებული ფილმი კინოთეატრებში გაშვებამდე სპეციალურად მოწყობილ ტერიტორიაზე აჩვენეს. დაასახელეთ ფილმი, თუ მისი სახელი ტერიტორიის სახელს ემთხვევა.  
   პასუხი: პერლ ჰარბორი  
   კომენტარი: 1941 წელს იაპონიის საჰაერო ძალები პერლ ჰარბორის ბაზას დაესხნენ თავს. ფილმი ეკრანებზე 2001 წელს გამოვიდა.  
   წყარო: <https://www.imdb.com/title/tt0213149/>   
   https://ka.wikipedia.org/wiki/თავდასხმა\_პერლ-ჰარბორზე   
   <https://www.nytimes.com/2001/05/22/us/carrier-turns-theater-for-premiere-of-pearl-harbor.html>   
   ავტორი: მაქსიმ ევლანოვი
9. მარსის აღწერისას ფანტასტი დენ სიმონსი ახსენებს კენკრის პლანტაციას. გვითხარით 1920 წელს დაბადებული ადამიანის გვარი, რომლის საპატივცემულოდაც მიეცა სახელი ამ კენკრას.  
   პასუხი: ბრედბერი  
   კომენტარი: კენკრის აღმნიშვნელი ინგლისური სიტყვა berry ისევე გამოითქმის, როგორც მწერლის გვარის დაბოლოება.   
   წყარო: <https://en.wikipedia.org/wiki/The_Rise_of_Endymion>   
   ავტორი: ლეონიდ კლიმოვიჩი
10. ეს სამი სიმბოლო შედის რაზმის დასახელებაში, რომელიც სიუზენ კოლინზის ნაწარმოებებში აგიტაციასა და პროპაგანდაზეა პასუხისმგებელი. იგივე სამი სიმბოლო გვხვდება თამაშ Mass Effect-ის ერთ-ერთი იარაღის დასახელებაშიც. გამოსახეთ ეს სიმბოლოები პასუხის ფურცლებზე.  
    პასუხი: 451  
    წყარო: <http://thehungergames.wikia.com/wiki/Squad_451>   
    <http://masseffect.wikia.com/wiki/M-451_Firestorm>   
    <https://en.wikipedia.org/wiki/Fahrenheit_451>   
    ავტორი: ევგენი იარკოვი
11. მითხარით აბსოლტურად ზუსტად, სად დაიბადა 1620 წლის ნოემბერის დასაწყისში ოუშნ ჰოპკინსი (Oceanus Hopkins)!

* „მეიფლაუერზე“

ჩათვლა: ყველა პასუხი, სადაც ფიგურირებს „მეიფლაუერი“.

კომენტარი: ბიჭი, რომელსაც „ოკეანე“ დაარქვეს, დაიბადა ატლანტის ოკეანეში ხომალდ „მეიფალაუერით“ მისი მშობლების მოგზაურობის დროს.

წყარო: <https://en.wikipedia.org/wiki/Oceanus_Hopkins>

Автор: Тарас Вахрив (Тернополь); Тропик Козерога 2018

1. ერთხელ ჰაინრიხ ჰაინე საზღვარზე გააჩერეს და ჰკითხეს, ხომ არ გადაჰქონდა კონტრაბანდა. ჰაინემ დადებითად უპასუხა და მიუთითა *ამაზე*. წმინდანებს, რომლებსაც ხელში *ამით* გამოსახავენ, ეწოდებათ ცეფალოფორები. კითხვა: დაასახელეთ ის, რაზეც მიუთითა ჰაინემ!  
   პასუხი: [საკუთარი] თავი  
   კომენტარი: ჰაინემ იგულისხმა, რომ თავით აკრძალული ლიტერატურა გადაჰქონდა. ცეფალოფორი (ბერძ. თავის მტარებელი) არის თავმოკვეთილი წმინდანი, რომელსაც ხელში დაკავებული საკუთარი თავით გამოსახავენ.  
   წყარო: <https://teachron.livejournal.com/391185.html>   
   <https://en.wikipedia.org/wiki/Cephalophore>   
   ავტორი: ანტონ საქსონოვი
2. მსახიობი ადამ დრაივერი ახალგაზრდობაში მტვერსასრუტების გამყიდველად მუშაობდა. დემონსტრაციის დროს მტვერსასრუტის გაფუჭების შემთხვევაში ადამი ხუმრობდა, რომ მტვერსასრუტები და იქსი ერთი მასალისგან იყო დამზადებული. სპეციალური მტვერსასრუტი, რომელიც იქსზე ჰქონდათ, ვერ გამოიყენეს. დაასახელეთ იქსი რიცხვითი სახელის გამოყენებით.  
   პასუხი: აპოლო 13  
   კომენტარი: ვარსკვლავური ომების ვარსკვლავი ბავშობიდანვე გატაცებული იყო კოსმოსით. მთვარისკენ მიმავალმა ექსპედიციამ ავარია განიცადა და დედამიწაზე მთვარის სინჯების გარეშე დაბრუნდა.  
   წყარო: <http://free-inform.narod.ru/gb/133>   
   <https://esquire.ru/rules/18842-adam-driver/>   
   ავტორი: ევგენი იარკოვი
3. გარეშე ფაქტორების ზემოქმედების კვლევისას ჰილდებრანდმა ნახა, თუ როგორ დაუცვივდა და საშინელი ხმაურით დაამსხვრია თეფშები მოსამსახურემ, მოგვიანებით კი მიხვდა, რომ ხმას იქსი გამოსცემდა. დაასახელეთ იქსი ერთი 9-ასოიანი სიტყვით!  
   პასუხი: მაღვიძარა  
   კომენტარი: ჰილდებრანდი იკვლევდა თუ რა გავლენას ახდენდა სიზმრის სიუჟეტზე გარეგანი გამაღიზიანებლები, ამ შემთხვევაში - მაღვიძარას ხმა. მას ესიზმრებოდა, რომ მოსამსახურეს თეფშები მიჰქონდა და მაღვიძარას ხმა თეფშების მსხვრევის ხმად აღიქვა.  
   წყარო: <http://www.vehi.net/florensky/ikonost.html>   
   ავტორი: ანტონ საქსონოვი
4. ფელიქს კრივინის ნაწარმოებში ეს ნივთი ტრაბახობს, რომ ხშირად ***ტრიალებს*** მაღალ საზოგადოებაში. ერთ კარიკატურაზე დაღლილ საგზაო ინსპექტორს ხელში ამ ნივთის მოზრდილი ვერსია უჭირავს. დაასახელეთ ეს ნივთი!  
   პასუხი: კორპსაძრობი (შტოპორი, ჩათვლა აზრობრივად)   
   კომენტარი: პირველ ნაწილში საუბარი იყო პირდაპირი მნიშვნელობით ტრიალზე. საგზაო საცობებთან მებრძოლ ინსპექტორს ხელში კორპსაძრობი უკავია.  
   წყარო: 1. <http://lib.ru/PROZA/KRIWIN/kriv34.txt_with-big-pictures.html>   
   2. <http://cartoon.kulichki.com/auto/aut143.htm>   
   ავტორი: ევგენი იარკოვი
5. იტალიის სტატისტიკის სახელმწიფო ინსტიტუტმა მიიღო იგნობელის (შნობელის) პრემია ეკონომიკაში იმის გამო, რომ მთლიანი შიდა პროდუქტის დაანგარიშებისას გადაწყვიტა იქსით ვაჭრობით მიღებული შემოსავლებიც გაეთვალისწინებინა. ცნობილ სამეულში იქსები რიგით მეორეა. დაასახელეთ იქსი.  
   პასუხი: ნარკოტიკები  
   კომენტარი: ცნობილი სამეული - Sex, Drugs, and Rock 'n' Roll  
   წყარო: [https://www.improbable.com/ig/winners/#ig2014](https://www.improbable.com/ig/winners/" \l "ig2014)   
   ავტორი: ლეონიდ კლიმოვიჩი
6. პელევინის ნაწარმოების, „ბერძნული ვარიანტის“ პერსონაჟი, საკუთარ ბიზნესს სასოფლო-სამეურნეო საქმიანობის ნარჩენებზე წამოიწყებს. მისი ბიზნესის დასახელებაში შემავალი 4 ასო, ერთი ვერსიით, ცნობილი მითის ალუზია იყო. სხვები კი ფიქრობდნენ, რომ ბიზნესმენს ახალი აბრის საყიდლად ფული არ ეყო. დაწერეთ ეს ოთხი ასო პასუხის ფურცლებზე.  
   პასუხი: არგო  
   კომენტარი: ნაწილის აზრით არგო-ბანკს სახელი არგონავტების ხომალდის საპატივცემულოდ მიეცა, სხვების აზრით კი აგრო-ბანკის ძველ აბრაზე ორ ასოს ადგილი შეუცვალეს.  
   წყარო: <http://pelevin.nov.ru/rass/pe-grc/1.html>   
   ავტორი: ევგენი იარკოვი
7. ჟურნალში “Наука и жизнь” ნათქვამია, რომ 1915 წელს ფიზიკოსმა და ქიმიკოსმა სვანტე არენიუსმა გრანდიოზული პროექტის იდეა წამოაყენა. პროექტის განსახორციელებლად კოლოსალური რაოდენობით ქვანახშირისა და კირქვის გამოყენება იქნებოდა საჭირო. ანბანის მეზობელ ასოებზე დაწყებული ორი სიტყვით გვითხარით, თუ რა წარმოადგენდა არენიუსის მიზანს.  
   პასუხი: გლობალური დათბობა  
   კომენტარი: არენიუსის აზრით ატმოსფეროში დიდი რაოდენობით ნახშირორჟანგის გამოყოფა კლიმატს უფრო „გაწონასწორებულს“ გახდიდა, რაც მცენარეული საფარის სტიმულირებასა და საკვების რაოდენობის გაზრდას გამოიწვევდა.  
   წყარო: Наука и жизнь N5/2015. - გვ. 29.  
   <https://earthobservatory.nasa.gov/Features/Arrhenius/>   
   ავტორი: ლეონიდ კლიმოვიჩი
8. მე-19 საუკუნის ამერიკულ ნაწარმოებში ერთი პოპულარული სასმელი და ეს პერსონაჟი ერთმანეთის მეზობლად მხოლოდ ერთხელაა ნახსენები. მიუხედავად ამისა, 1971 წელს სიეტლში დაარსებულ და 27 000-ზე მეტი ფილიალის მქონე კომპანიას სახელი სწორედ ამ პერსონაჟის პატივსაცემად დაერქვა. დაასახელეთ ეს კომპანია.  
   პასუხი: სტარბაქსი  
   კომენტარი: სწორედ ასე ერქვა კაპიტანი აჰაბის პირველ თანაშემწეს ნაწარმოებში „მობი-დიკი“.  
   წყარო: <http://www.literaturepage.com/read/mobydick-368.html>   
   [https://en.wikipedia.org/wiki/Starbucks#Founding](https://en.wikipedia.org/wiki/Starbucks" \l "Founding)   
   ავტორი: მაქსიმ ევლანოვი
9. [შეკითხვაში ცვლილებაა] ალექსანდრე დიუმას ბაბუას, მარკიზ დე ლა პაიეტრის არ შეეძლო სან-დომინგოზე მყოფი შვილი თავად ჩამოეყვანა საფრანგეთში, შვილს კი მარტო მგზავრობა ეკრძალებოდა. პრობლემის გადაჭრის მიზნით მარკიზმა შვილი გააშვილა, პარიზში ჩამოსვლის შემდეგ კი ისევ იშვილა. რა ორი სიტყვა შევცვალეთ სიტყვებით გააშვილა და იშვილა?  
   პასუხი: გაყიდა და იყიდა.   
   კომენტარი: დიუმა, როგორც ცნობილია, ნაწილობრივ შავკანიანი იყო. მონებს მარტო მგზავრობა ეკრძალებოდათ, მარკიზმა შვილი დროებით გემის კაპიტანს მიყიდა, საფრანგეთში ჩამოყვანის შემდეგ კი ისევ იყიდა და თავისუფლება უბოძა.  
   წყარო: <http://flibusta.net/b/389778/read>   
   ავტორი: ნაილს ფარუკშინი
10. მულტფილმ „პინგვინ ლოლოს თავგადასავლის“ ამერიკულ ვერსიაში ბრაკონიერების თავდასხმის სცენიდან ამოჭრეს ყველა კადრი, რომელშიც პინგვინები იჭრებიან ან იხოცებიან. ვიკიპედიაში ნათქვამია, რომ ასეთმა ჰუმანურმა მონტაჟმა ფილმში იქსების ეფექტი შექმნა. იქსებად პირველი მსოფლიო ომის მონაწილე სპეცდანაყოფებსაც მოიხსენიებდნენ. რა უცხოური წარმომავლობის სიტყვა შევცვალეთ იქსით?  
    პასუხი: სტორმტრუპერი (Stormtrooper)

ჩათვლა: შტურმოვიკი  
კომენტარი: სტორმტრუპერების ეფექტი ეწოდება ფენომენს, როდესაც მეორეხარისხოვანი პერსონაჟები რაოდენობისა, იარაღისა და მანძილის მიუხედავად ვერაფრით ახერხებენ მთავარი პერსონაჟების დაჭრას ან მოკვლას. მულტფილმის ამერიკულ ვერსიაში ჩანს, როგორ ისვრიან ბრაკონიერები, თუმცა მიზანში ვერაფერს ახვედრებენ, ისევე, როგორც ვარსკვლავურ ომებში - სტორმტრუპერები.  
წყარო:   
<https://ru.wikipedia.org/wiki/Приключения_пингвинёнка_Лоло>  
<https://ru.wikipedia.org/wiki/Эффект_штурмовика>   
[https://www.urbandictionary.com/define.php?term=stormtrooper%20effect](https://www.urbandictionary.com/define.php?term=stormtrooper effect)   
<https://en.wikipedia.org/wiki/Stormtrooper>   
ავტორი: პაველ ერშოვი

1. იგუანები ამას აკეთებენ შუბლის სპეციალური წანაზარდის - კარუნკულას მეშვეობით. კითხვა: ლეგენდის თანახმად, ვინ გააკეთა ეს კარდინალ მენდოსასთან სადილის დროს?

* ქრისტეფორე კოლუმბმა

კომენტარი: გატეხა კვერცხი. იგუანები გამოჩეკვის წინ, შიგნიდან ურტყამენ შუბლს კვერცხს, ტეხავენ ნაჭუჭს და გამოდიან გარეთ. ამბობენ, რომ ვახშმის დროს კოლუმბმა ყველას ანახა თუ როგორ უნდა დააყენო კვერცხი მაგიდაზე ვერტიკალურად... თუმცა ეს, მხოლოდ და მხოლოდ ლეგენდაა .

წყარო: 1. <https://ru.wikipedia.org/wiki/Обыкновенная_игуана>

2. <https://ru.wikipedia.org/wiki/Колумбово_яйцо>

Автор: Тарас Вахрив (Тернополь); Тропик Козерога 2018