**უმაღლესი ლიგა**

ტური I (17.02.2019)

რედაქტორები: გიორგი ტვილდიანი და არჩილ კობახიძე

რედაქტორები გაწეული დახმარებისთვის მადლობას უხდიან:

გუნდ „აია“- ს და გიორგი გვეტაძეს

+++++++

1.დავიძარით! მე - 20 საუკუნის 40 - იან წლებში შექმნილი კომპანიის რეკლამაში, ცნობილი ღირსშესანიშნაობები მრავალი ტურისტითაა გარსშემორტყმული. რეკლამის სლოგანი გვთავაზობს წავიდეთ იქ, სადაც ტურისტები ვერ მიაღწევენ. დაასახელეთ ამ კომპანიის სახელწოდება, რომელიც ზოგადი სახელის აღმნიშვნელი გახდა.

პასუხი: ჯიპი

კომენტარი: რეკლამა გვაჩვენებს, რომ ჯიპს, ჩვეულებრივ მანქანებთან შედარებით, იქ შეუძლია მისვლა, სადაც ბევრი ტურისტი არ იქნება. „ჯიპი“ ოფროუდის მანქანების ზოგადი აღმნიშვნელი სახელწოდება გახდა.

წყარო:<https://pikabu.ru/story/reklama_vnedorozhnikov_jeep_quototpravlyaysya_tuda_kuda_oni_ne_poedutquot_6108089>

ავტორი: ქსენია ბატუევა

2.დაასახელეთ მუსიკალური ჯგუფი, რომელმაც 2005 წელს გამოუშვა სიმღერა სახელწოდებით „მაკონდო“.

პასუხი: Би-2

კომენტარი: ამ როკ - ჯგუფის რეპერტუარში ასევე შედის უფრო ცნობილი კომპოზიცია "Полковнику никто не пишет", რომელიც ასევე გაბრიელ გარსია მარკესთან არის დაკავშირებული.

წყარო: <https://www.youtube.com/watch?v=_cI1vSOUBCs>

ავტორი: არუტიუნ არზუმანიანი

3.ცეროდენას იაპონური ანალოგი მინიატურული სამურაი - ისუმბოსი ხმალს იქსისგან დაამზადებს. დაასახელეთ 1996 წელს გამოჩენილი პერსონაჟი, რომელმაც თავის ხმალს უწოდა იქსი.

პასუხი: არია სტარკი

კომენტარი: ცეროდენა სამურაი თავის ხმალს ნემსისგან დაამზადებს. „სამეფო კარის თამაშების“ პერსონაჟს არიას ჭრა -კერვას ფარიკაობა ერჩივნა და თავის მცირე ზომის ხმალს „ნემსი“ უწოდა.

წყარო:

1. <https://ru.wikipedia.org/wiki/Иссумбоси>

2. <http://flibusta.is/b/312213/read>

3. <https://en.wikipedia.org/wiki/Arya_Stark>

ავტორი: არჩილ კობახიძე

4. „სამეფო კარის თამაშების“ ერთ მსახიობს არც შავი სათვალე შველის და არც სხვა აქსესუარები, რომ თაყვანისმცემლებს დაემალოს. ცოტა ხნის წინ დაანონსდა, რომ ის იქნება ახალი სერიალის პროდიუსერი, რომელშიც სავარაუდოდ ერთ-ერთ მთავარ როლს შეასრულებს. დაასახელეთ ფრანგული ნაწარმოები, რომლის მოტივებზეც იქნება დაფუძნებული ეს სერიალი.

პასუხი: პარიზის ღვთისმშობლის ტაძარი

კომენტარი: საუბარია მსახიობ პიტერ დინკლეიჯზე, რომლის დაბალი სიმაღლეც, 135 სანტიმეტრი თავიდანვე გასცემს მას. ასევეა ვიქტორ ჰიუგოს რომანის გმირიც, რომელიც საკუთარი გარეგნობის დამალვას ვერც ნიღბით და ვერ სხვა საშუალებებით ვერ ახერხებს

წყარო:

1. https://mustget.ru/kakoi-rost-u-personazhei-igri-prestolov/

2. https://uk.wikipedia.org/wiki/Гра\_престолів\_(телесеріал)

3. http://www.woman.ru/stars/paparazzi/article/150358/

4. https://www.startfilm.ru/news/main/11375/

ავტორი: ვიქტორ მიალოვი

5.2018 წლის ივლისში პარიზის მეტროპოლიტენის რამდენიმე სადგურს სახელი გადაარქვეს. მაგალისთისთვის, პარიზის მეტროს სადგურს, რომლის სახელწოდებაა "Victor Hugo", ბოლოში ერთი სიტყვა დაუმატეს. აღადგინეთ ეს სიტყვა.

პასუხი: Lloris.

კომენტარი: 2018 წლის ივლისში საფრანგეთი მსოფლიოს ჩემპიონი გახდა. სადგურს ნაკრების კაპიტნის - უგო ლორისის პატივსაცემად გადაარქვეს სახელი.

წყარო:http://www.aif.ru/football2018/results/vo\_francii\_v\_chest\_pobedy\_na\_chm-2018\_pereimenovali\_shest\_stanciy\_metro

ავტორი: არუტიუნ არზუმანიანი

6.გამოთქმის „ჯობს გვიან, ვიდრე არასდროს“ მიხედვით, შერიფმა ელიოტ დერჰემმა რამდენიმე წლის წინ შეიწყალა... ვინ?

პასუხი: რობინ ჰუდი

კომენტარი: ნოტინგემის შერიფმა შეიწყალა ყველაზე ცნობილი ინგლისელი მძარცველი, მიუხედავად იმისა, რომ მისი სავარაუდო სიკვდილიდან ასობით წელი გავიდა.

წყარო:

1. Феофанов Ю. Бремя власти. – М.: Политиздат, 1990. 287 с. – С. 37.

2. <http://www.bibliotekar.ru/encSlov/11/49.htm>

ავტორი: ვიქტორ მიალოვი

7.დისნეის მულტფილმის „რობინ ჰუდის“ მთავარი გმირი მოხერხებული და კეთილშობილი მძარცველია, რომელიც ჭკვიანურად შლის საკუთარ კვალს. ის გახდა 2016 წლის ნაწარმოების მთავარი გმირის შთაგონების წყარო. დაასახელეთ ეს ნაწარმოები.

პასუხი: ზოოტოპია

კომენტარი: „რობინ ჰუდის“ ანიმაციაშიც მთავარი გმირი მელიაა. ზოოტოპიის მთავარ გმირსაც თავიდან უარყოფით პერსონაჟად თვლიან, თუმცა ბოლოს კეთილი აღმოჩნდება.

წყარო:

1. <http://ru.disney.wikia.com/wiki/Робин_Гуд_(персонаж)>

2. <http://ru.disney.wikia.com/wiki/Ник_Уайлд>

ავტორი: ვიქტორ მიალოვი

8.[დასარიგებელი მასალა:

]

ერთი ფილმის გმირი მაღაზიის გამყიდველს ეუბნება, რომ მათ ერთმანეთში აერიათ კუპიდონი და ბლიტცენი. დაასახელეთ რას წარმოადგენენ კუპიდონი და ბლიტცენი.

პასუხი: სანტა კლაუსის ირმებს

ჩათვლა: ირმებს; ჩრდილოეთის ირმებს;

კომენტარი: თქვენ დაგირიგდათ კადრი ფილმიდან „საოცრება 34 - ე ქუჩაზე“, რომლის პერსონაჟი ნამდვილი სანტა კლაუსია და მან რა თქმა უნდა უკეთესად იცის საკუთარი ირმების განლაგება.

წყარო: Х/ф "Чудо на 34-й улице", реж. Дж. Ситон, 1947, 3-я минута.

ავტორი: არუტიუნ არზუმანიანი

9. გირჩევთ შეკითხვა ჩაიწეროთ!

პოლ მაკგიგანის ფილმში განგსტერ რაბინს პროფესიონალური დაცვა ჰყავს, რომელიც ყოფილი მოდელებით არის დაკომპლექტებული. წინა წინადადების ერთ სიტყვაში ჩვენ ორი ასო გამოვტოვეთ. აღადგინეთ ეს სიტყვა.

პასუხი: მოსადელების

კომენტარი: რაბინმა დაცვა ისრაელის დაზვერვის ყოფილი თანამშრომლებისგან

შეადგინა

წყარო:

1.<https://www.imovies.cc/movies/2730/Lucky-Number-Slevin>

2. <https://en.wikipedia.org/wiki/Mossad>

ავტორი: არჩილ კობახიძე

10. 1812 წელს ფრენსის გრინუეი დოკუმენტების გაყალბებაში დამნაშავედ ცნეს. დაასახელეთ საუკუნენახევრის შემდეგ, რომელი ქვეყნის ბანკნოტაზე გამოჩნდა ცნობილი არქიტექტორის - ფრენსის გრინუეის გამოსახულება.

პასუხი: ავსტრალია

კომენტარი:სხვა დამნაშავეების მსგავსად, ბრიტანელი გრინუეი ავსტრალიაში გადაასახლეს, სადაც ის ცნობილი არქიტექტორი გახდა.

წყარო: <https://www.wikiznanie.ru/wikipedia/index.php/Гринуэй,_Фрэнсис_Хоуард>

ავტორი: არუტიუნ არზუმანიანი

11.ერთ იუმორისტულ ვიდეოში ნახატები დასცინიან გაცოცხლებულ დავითის ქანდაკებას, რომელიც შერცხვენილი, გალერეიდან გარბის და მხოლოდ იქსებს შორის იგრძნობს თავს მაჩოდ. დაასახელეთ იქსები უცხოური წარმოშობის სიტყვით.

პასუხი: მანეკენები

კომენტარი: მამაკაც მანეკენებს სქესობრივი ორგანოები საერთოდ არ გააჩნიათ რის გამოც დავითი მანდილოსან მანეკენებში პოპულარობას მოიხვეჭს.

წყარო:

1. <https://youtu.be/o2kPSAYS2wQ>

2. <https://ru.wikipedia.org/wiki/Манекен>

ავტორი: ვალერი კრივოლაპოვი

12. ერთ სახუმარო მინიატურაში, ველური დასავლეთის ერთ სალუნში ბროუდის არყოფნას, წერა - კითხვის არმცოდნე ქოვბოის ვიზიტით ხსნიან. დაასახელეთ სიტყვა, რომელიც ჩვენ შევცვალეთ წინა წინადადებაში.

პასუხი: პიანისტი

კომენტარი: ქოვბოიმა ვერ ამოიკითხა შემდეგი წარწერა: „არ ესროლოთ პიანისტს. ის უკრავს, როგორც შეუძლია“. ფილმში „პიანისტი“ მთავარი როლი ედრიან ბროუდიმ შეასრულა.

წყარო:

1. https://stabrk.livejournal.com/71601.html

2. <https://ru.wikipedia.org/wiki/Пианист_(фильм)>

ავტორი: ავტორი: არუტიუნ არზუმანიანი

13.[დასარიგებელი მასალა:

]

თქვენთვის დარიგებულ მასალაზე ჰოკეის მატჩის დროს, მოედანზე ეძებენ ერთ-ერთი ჰოკეისტის დაკარგულ იქსებს. ფილმში „მეხუთე ელემენტი“ მანგალორების რასის წარმომადგენლებს სათვალეები უკეთიათ, რადგან ფილმის შემქმნელებმა იქსებზე თანხის დაზოგვა გადაწყვიტეს. დაასახელეთ იქსები ქართული ანბანის მეზობელ ასოებზე დაწყებული ორი სიტყვით.  
პასუხი: კონტაქტური ლინზები  
კომენტარი: ამ მატჩში ერთ-ერთ ჰოკეისტს კონტაქტური ლინზები დაეკარგა, რომლის მონახვაც ყინულის მოედანზე არც ისე იოლი აღმოჩნდა და ამიტომ საქმეში ორივე გუნდი ჩაერთო. მანგალორების თვალების ფერის პრობლემა შემქმნელებმა მარტივად, სათვალეებით გადაჭრეს.  
წყარო: 1.<https://www.reddit.com/r/OldSchoolCool/comments/6cnh6m/blackhawks_and_maple_leafs_looking_for_a_contact/>   
2.[https://www.imdb.com/title/tt0119116/trivia](https://www.imdb.com/title/tt0119116/trivia?fbclid=IwAR2INdIZIg-Br97fMokG9B_C5FYzz0boKgx44RP6gh4RZa1HRUSBiCva01g)   
ავტორი: გიორგი ტვილდიანი

14. ერთი ორკესტრი საშუალებას აძლევს მსმენელებს ინსტრუმენტული მუსიკის ოკეანეში ჩაიძირონ. ამ ორკესტრის კომპოზიციებს შორის გვხვდება „მონსტრების ზღვა“ და „იქსი პეპერლენდში“. დაასახელეთ იქსი ზუსტად.

პასუხი: ყვითელი წყალქვეშა ნავი

ჩათვლა: ყვითელი სუბმარინა; Yellow Submarine;

არჩათვლა: წყალქვეშა ნავი

კომენტარი: „Yellow Submarine“ ცნობილი მუტფილმია, რომელშიც „ბითლზის“ წევრები წყალქვეშა მონსტრების წინააღმდეგ იბრძვიან. მუტფილმში „ბითლზის“ სიმღერების გარდა, ჯორჯ მარტინის ორკესტრის კომპოზიციებიც ჟღერს. „პეპერლენდი“ დამატებითი მინიშნებაა.

წყარო:

1. Багиров А. "Битлз" – любовь моя. – Минск: Парус, 1993. 206 с. – С. 79-80, 140-141.

2. http://en.wikipedia.org/wiki/Yellow\_Submarine\_(album)

ავტორი: ვიქტორ მიალოვი

15.1901 წელს ცნობილმა მწერალმა ამ მიზნისთვის თავის ნაწარმოებში ანტიგრავიტაციული ნივთიერება "კეივორიტი" გამოიყენა, რაზედაც მისმა კოლეგამ ირონიულად მისწერა: "მე შემიძლია თქვენ დენთი დაგანახოთ, თქვენ კიდევ შეძლებთ ჩემთვის კეივორიტის ჩვენებას?" ჩვენ არ გეკითხებით მიზანს, დაასახელეთ ორივე მწერლის ვინაობა.

პასუხი: ჰერბერტ უელსი და ჟიულ ვერნი

კომენტარი: უელსი თავის ნაწარმოებში „პირველი ადამიანები მთვარეზე“ მთვარეზე გასამგზავრებლად გამოგონილი ნივთიერებისგან - „კეივორიტისგან“ დამზადებულ ხომალდს იყენებს, ხოლო ჟიულ ვერნმა იგივე მიზნისთვის ზარბაზანი გამოიყენა.

წყარო: Крис Тейлор. Как «Звездные войны» покорили Вселенную.

<http://flibusta.is/b/469585/read>

ავტორი: არჩილ კობახიძე

16.ახალგაზრდა ჟიულ ვერნის მეგობარმა, გასპარ ტურნაშონმა გადაიღო პირველი ფოტო იქსიდან. დაასახელეთ იქსი ორი სიტყვით

პასუხი: საჰაერო ბურთი

კომენტარი: მეგობრის გმირობით შთაგონებულმა ჟიულ ვერნმა დაწერა თავისი პირველი რომანი „5 კვირა საჰაერო ბურთზე“.

წყარო: 1. http://en.wikipedia.org/wiki/Five\_Weeks\_in\_a\_Balloon

2. https://ru.wikipedia.org/wiki/Надар

ავტორი: ვიქტორ მიალოვი

17. გირჩევთ შეკითხვა ჩაიწეროთ!

მუზეუმის გახსნისას ასზე მეტი ადამიანი და ცხოველი დაიღუპა. წინა წინადადებაში ჩვენ 4 ასო 2 ასოთი შევცვალეთ. აღადგინეთ სიტყვა თავდაპირველი მდგომაროებით.

პასუხი: კოლიზეუმი

კომენტარი: ძველ რომში კოლიზეუმის გახსნისას დაიღუპა ას გლადიატორზე მეტი და 5 ათასი ცხოველი

წყარო:

1. [https://www.ftbl.ru/issues/kolizey-dlya-spartaka-chem-otkrytie-arena-otlichaetsya-o-velichayshego-stadiona-drevnego-rima/#ixzz4zZJLvWRu](https://www.ftbl.ru/issues/kolizey-dlya-spartaka-chem-otkrytie-arena-otlichaetsya-o-velichayshego-stadiona-drevnego-rima/" \l "ixzz4zZJLvWRu)

2. <https://ru.wikipedia.org/wiki/Колизей>

ავტორი: ვიქტორ მიალოვი; გიორგი ტვილდიანი;

18. [დასარიგებელი მასალა:

]

მსგავსი სახის წარწერები საშობაო დღესასწაულების დროს, ბევრი მორწმუნე კათოლიკეს სახლზე შეიძლება შეამჩნიოთ. ერთი ვერსიის თანახმად, წარწერაზე დატანებული ასოები აღნიშნავენ ლათინურ ფრაზას: "Christus mansionem benedicat", რომელიც შეიძლება ვთარგმნოთ როგორც „დაე აკურთხოს ქრისტემ ეს სახლი“, ხოლო მეორე, უფრო გავრცელებული ვერსიით მათ. დაასახელეთ ისინი.

პასუხი: კასპარი; ბალთაზარი და მელხიორი

ჩათვლა: სამი მოგვი

კომენტარი:ეს სამი ასო სამი მოგვის სახელების პირველ ასოებს აღნიშნავენ

წყარო:

1. https://www.kp.by/daily/26180.3/3067909/

2. https://twitter.com/bez\_sensu/status/949733078108397569

ავტორი: არუტიუნ არზუმანიანი

19. ყურადღება, შეკითხვის ტექსტში სიტყვები „მეორე“ და „მესამე“ ცვლილებებია.

ამერიკელი დრამატურგის ნილ საიმონის პიესის გმირი მამას წერილს უტოვებს და სახლიდან მიდის. წერილში ის აცხადებს, რომ მშობლებისგან ცალკე ცხოვრება და თავისუფლება სურს. მამა შვილის წერილს უწოდებს იქსს. იქსის შედგენაში მონაწილეობას იღებდნენ მეორე და მესამე.დაასახელეთ იქსი ერთსა და იმავე ასოზე დაწყებული ორი სიტყვით.

პასუხი: დამოუკიდებლობის დეკლარაცია

კომენტარი: პიესის გმირს დამოუკიდებლობა სურს. დეკლარაციის შექმნაში მონაწილეობა მიიღეს მომავალმა რიგით მეორე პრეზიდენტმა - ჯონ ადამსმა და მესამე პრეზიდენტმა ტომას ჯეფერსონმა.

წყარო: <https://ru.wikipedia.org/wiki/Декларация_независимости_США>

ავტორი: არუტიუნ არზუმანიანი

20.დიტერ შნებელის ნაწარმოებში ხშირად გვხვდება საუბარი, ცემინება, ხველება,

სკამების გადაადგილება და ა.შ. დაასახელეთ 1912 წელს დაბადებული ადამიანი,

რომელმაც გავლენა მოახდინა შნებელზე.

პასუხი: ჯონ კეიჯი

კომენტარი: შნებელის ნაწარმოები კეიჯის **4′33″** - ის გავლენას განიცდის.

წყარო: Алекс Росс. Дальше – шум. Слушая XX век. <http://flibusta.is/b/389256/read>

ავტორი: არჩილ კობახიძე

21. სერიალ „ალფის“ პერსონაჟი გაკვირვებულია, რომ ტანერების ოჯახი ჯერ კიდევ ახალგაზრდობაში „მერსედესით“ მგზავრობდა. სინამდვილეში ტანერები თავის დროზე იყვნენ... დაასახელეთ მაქსიმალურად ზუსტად, რომელ ღონისძიებაზე?

პასუხი: ვუდსტოკზე

ჩათვლა: მუსიკისა და ხელოვნებისადმი მიძღვნილი ვუდსტოკის ბაზრობა

კომენტარი: ვილი ხსნის, რომ ეს არა მერსედესის ნიშანია, არამედ პაციფიკი, მშვიდობის სიმბოლო. ახალგაზრდობაში ისინი მეუღლესთან ერთად ჰიპები იყვნენ და ცნობილ ფესტივალს დაესწრნენ.

წყარო: Т/с "Альф", S3E10 "Страницы моей памяти".

ავტორი: ილია ივანოვი

22.ერთი დოკუმენტური ფილმი მესამე რაიხში, სხვა ქვეყნის მიბაძვით, კინოინდუსტრიის განვითარების მცდელობაზე მოგვითხრობს. ფილმი დასათაურებულია ერთსა და იმავე ასოზე დაწყებული ორი სიტყვითი. დაწერეთ ეს სათაური.

პასუხი: ჰიტლერის ჰოლივუდი

კომენტარი: ადოლფ ჰიტლერს სურდა, რომ ჰოლივუდის მსგავსად დიდი კინოინდუსტრია შეექმნა, რომლითაც ხალხზე დიდ ზეგავლენას მოახდენდა  
წყარო:[https://www.imdb.com/title/tt6566624/](https://l.facebook.com/l.php?u=https%3A%2F%2Fwww.imdb.com%2Ftitle%2Ftt6566624%2F%3Ffbclid%3DIwAR1_HHvdzTTE7IFOUd8yWrpSOX1M2z7vsOeqtNWVcnCThJ2MwIj4dGOzDbY&h=AT14N9PfymrqPNGHQkRUvdQtEV-C_d67DEBIlUNx3Hr7kE_1sWsUT97w25rsqG1zt3Sk1yAiH0Kb2SesNVEbbEfRVNfgK8OlK7YSi3VH3GFog6gSKNT5RFPAX5-CBdUwj96C)   
ავტორი: გიორგი ტვილდიანი

23.ეგვიპტელი მემატიანე მანეთონი გადმოგვცემს, რომ ფარაონმა შეკრიბა ყველა კეთროვანი და ისინი ნილოსის აღმოსავლეთ ნაპირზე გადაასახლა. ისტორიკოს ლეონ პოლიაკოვის თქმით, მანეთონი შეიძლება მოვიხსენიოთ, როგორც ერთ - ერთი პირველი იქსი. დაასახელეთ იქსი შედგენილი სიტყვის გამოყენებით.

პასუხი: ანტისემიტი

კომენტარი: მანეთონი ებრაელებს კეთროვნებად მოიხსენიებს.

წყარო: Лев Поляков.История Антисемитизма. Эпоха Веры. <http://flibusta.is/b/136496/read>

ავტორი: არჩილ კობახიძე

24.პერ ლაგერკვისტის ლექსში შვილი ალფას აკვირდება და ხვდება რომ დედა ღელავდა. წინა წინადადების ერთ სიტყვაში ჩვენ გამოვტოვეთ 6 ასო. აღადგინეთ ეს სიტყვა.

პასუხი: კალიგრაფიას

კომენტარი: დედა შვილს წერილს წერდა და ნერვიულობისგან ხელი უკანკალებდა.

წყარო: Западноевропейская Поэзия XX века. Москва. 1977. გვ. 713

ავტორი: არჩილ კობახიძე

25. ინგლისური ენა კვიპროსზე მე - 12 საუკუნიდან გამოიყენება, რაც გასაკვირი სულაც არ არის. კვიპროსის ერთ-ერთ ციხე - სიმაგრეს ამ ადამიანის პატივსაცემად უწოდეს სახელი. ამ ადამიანის შესახებ დაწერილი ერთ-ერთი წიგნის ქვესათაურია „სამეფო მეფის გარეშე“. დაასახელეთ ეს ადამიანი.

პასუხი: რიჩარდ ლომგული

კომენტარი: მისმა ჯარმა მესამე ჯვაროსნული ლაშქრობის დროს კვიპროსი დაიპყრო და ამის შემდეგ კუნძულზე ინგლისური ენა ფართოდ გავრცელებულია და მეორე ოფიციალურ ენადაც მიიჩნევა. ლიმასოლის ციხესიმაგრეს „ლომგულის“ სახელითაც მოიხსენიებენ, რადგან აქ შედგა მისი ნიშნობა 1191 წელს. რიჩარდს ფაქტობრივად ინგლისში არ უმეფია, ამიტომ მიიღო წიგნმა ასეთი ქვესათაური.

წყარო:

1. http://www.tmc-luxe.ru/world/Europe/Cyprus/

2. http://otzovik.com/reviews/zamok\_richarda\_lvinoe\_serdce\_cyprus\_limassol/

3. <http://historic.ru/books/item/f00/s00/z0000032/st022.shtml>

4. <http://flibusta.site/b/516242?fbclid=IwAR3sH4KYhq75v7RGReYEltyl8FxzkFKywWajed-HuPOXvmvB_xYxv1LWCIM>

ავტორი: ვიქტორ მიალოვი, არჩილ კობახიძე

26.ერთი ნადიმის შემდეგ კმაყოფილმა რიჩარდ ლომგულმა მას რაინდის წოდება მიანიჭა. წინა წინადადებაში ჩვენ 5 ასო გამოვტოვეთ. აღადგინეთ ეს სიტყვა.

პასუხი: მზარეულს

კომენტარი: რიჩარდ ლომგული იმდენად კმაყოფილი დარჩა ნადიმზე მირთმეული კერძებით, რომ მზარეულს რაინდის წოდება მაშინვე მიანიჭა.

წყარო: <https://www.historyextra.com/period/medieval/8-things-you-probably-didnt-know-about-richard-the-lionheart/>

ავტორი: გიორგი ტვილდიანი

27. [ დასარიგებელი მასალა:

]

თქვენს წინაშეა ერთ დაწესებულებაში გადაღებული ფოტო. დაასახელეთ ამ დაწესებულების სახელწოდება ერთსა და იმავე ასოზე დაწყებული ორი სიტყვით.

პასუხი: მიუნჰაუზენის მუზეუმი

კომენტარი: თქვენს წინაშეა ირმის რქები ალუბლის ხით, რომელიც მიუნჰაუზენის თქმით, ირემს თავზე ამოუვიდა.

წყარო:

1. Л. Вессель. В гостях у Мюнхгаузена. http://www.grani.lv/latvia/37738-v-gostyah-u-myunhgauzena.html

2. http://otzovik.com/review\_449898.html

3. http://azur.ru/saulkrasti/rest.php?view=16774

4. http://poznamka.ru/latvia/muzej-barona-munhauzena-v-dunte

5. http://www.ipetersburg.ru/mir\_munhgauzena/

ავტორი: ვიქტორ მიალოვი

28.ვულკანი საკურაძიმა ფლობს უცნაურ თვისებას. მეცნიერების აზრით, ამის მიზეზი შეიძლება იყოს ვულკანური ფერფლის ნაწილაკების შეჯახება. დაასახელეთ, თუ რა ჩნდება პერიოდულად ვულკანის თავზე.

პასუხი: ელვა

კომენტარი: საუბარია ურთიერთსაპირისპირო დამუხტული ნაწილაკების შეჯახებაზე, რომლებიც ელექტრულ მუხტს წარმოქმნიან.

წყარო:

1. Журнал "Maxim", ноябрь 2013. – К. – С. 98.

2. <http://www.astronet.ru/db/msg/1282058>

ავტორი: ვიქტორ მიალოვი

29. ერთ ფოტოზე, რომელიც კომპიუტერული გრაფიკის დახმარებით არის შექმნილი, გამოსახულნი არიან: იურგენ კლოპი, მოჰამედ სალაჰი, სადიო მანე და რობერტო ფირმინო. დაასახელეთ აბსოლუტურად ზუსტად, საკუთარი სახელის გამოყენებით, სად იმყოფებიან ისინი.

პასუხი: ები როუდის გადასასვლელზე

ჩათვლა: აზრობირვად, ები როუდის ხსენებით.

კომენტარი: სხვა უფრო ცნობილ ფოტოზე ცნობილი ლივერპულური ოთხეულია აღბეჭდილი.

წყარო: Картинка с сайта [www.sports.ru](http://www.sports.ru/)

ავტორი: არუტიუნ არზუმანიანი

30. კატა სახელად აქილევსი ცნობილი წყალქვეშა ბინადრის ღირსეულ მემკვიდრედ მიიჩნევა. 2017 წლის 2 ივლისის დილას, აქილევსი მცირე ზომის სახლში შეძვრა. დაასახელეთ მაქსიმალურად ზუსტად რა ღონისძიება ჩატარდა იმავე დღის საღამოს სანქტ - პეტერბურგში.

პასუხი: კონფედერაციის თასის ფინალური მატჩი გერმანიასა და ჩილეს შორის.

ჩათვლა: კონფედერაციის თასის ფინალური მატჩი;

კომენტარი:კატა - ორაკულმა გერმანიის დროშიანი სახლი ამოარჩია. წყლის ბინადარი კი რა თქმა უნდა რვაფეხა პაულია.

წყარო:

1. https://www.5-tv.ru/news/138087/

2. https://ru.wikipedia.org/wiki/Кубок\_конфедераций\_2017

ავტორი: ვიქტორ მიალოვი

31. 2013 წელს ამ ადამიანის ბიოგრაფიულ ფილმზე მუშაობისას, მთავარი როლის შემსრულებელი მსახიობი მხოლოდ ხილის დიეტაზე იჯდა, რამაც მუცლის ტკივილი გამოიწვია და გადაღებამდე ორი დღით ადრე ის საავადმყოფოში გადაიყვანეს, სადაც პანკრეატიტი დაუდგინეს. დაასახელეთ ადამიანი რომელზეც იღებდნენ ამ ფილმს.

პასუხი: სტივ ჯობსი

კომენტარი: სიმბოლურია, რომ Apple-ს შემქმნელიც ხილის დიეტას იყენებდა და საბოლოოდ პანკრეასის სიმსივნით გარდაიცვალა.

წყარო:

1.<https://www.imdb.com/title/tt2357129/trivia?ref_=tt_ql_2>

2.<https://en.wikipedia.org/wiki/Steve_Jobs>

ავტორი: გიორგი ტვილდიანი

32. ჟურნალისტ ანტონ ტროფიმოვის თქმით, XIX საუკუნის დასასრულს იქსმა ხელი

შეუწყო ირლანდიური ვისკის პოპულარიზაციას. დაასახელეთ იქსი ბერძნული

წარმომავლობის სიტყვით.

პასუხი: ფილოქსერა

კომენტარი: ამ მავნებელმა მწერმა დიდი ზიანი მიაყენა ვაზს, რამაც სარბიელი

ბაზარზე ვისკის გაუხსნა.

წყარო:

1.<http://www.vokrugsveta.ru/vs/number/141000/>

2. <https://en.wikipedia.org/wiki/Phylloxera>

ავტორი: არჩილ კობახიძე

33.ერთხელ, როდესაც პარიზის ერთ - ერთ დაწესებულებაში უეცრად შუქი ჩაქრა, იქსი წარმატებულად ჩაანაცვლა ანთებულმა სიგარამ. დაასახელეთ იქსი ორი სიტყვით.

პასუხი: დირიჟორის ჯოხი

კომენტარი: მოქმედება თეატრში ვითარდებოდა. ოპერეტის შუაში უეცრად შუქი გაითიშა, თუმცა დირიჟორი არ დაიბნა და ანთებული სიგარით გააგრძელა ორკესტრის მართვა.

წყარო: http://sv27.com/content/view/14124

ავტორი: ვიქტორ მიალოვი

34. ყურადღება შეკითხვაში ცვლილებებია!

იენ პირსის რომანის პერსონაჟები პარიზულ რესტორანში ვახშმობის შემდეგ, აგემოვნებენ მარაკაიბოდან ჩამოტანილ პროდუქციას, რომლის გემიდან გადმოტვირთვა მარსელში მოხდა. დაასახელეთ ორი სიტყვა, რომელიც ჩვენ წინა წინადადებაში შევცვალეთ.

პასუხი: ჰავანა და ჰავრი

კომენტარი: მსუყე ვახშამის შემდეგ, პერსონაჟები ჰავანურ სიგარებს ეწევიან, რომელთა გადმოტვირთვა საფრანგეთის ერთ - ერთ მთავარ ნავსადგურში - ჰავრში ხდება. ამერიკული ქალაქი და ფრანგული ნავსადგური, ჩვენ სხვა ამერიკული ქალაქით და ნავსადგურით ჩავანაცვლეთ.

წყარო: Йен Пирс. Сон Сципиона. <http://flibusta.is/b/76788/read>

ავტორი: არჩილ კობახიძე

35. უილიამ ელმსის მიერ შესრულებულ ოფორტზე, ნაპოლეონ ბონაპარტს

ამარცხებს გენერალი, რომელიც ამ გვარს ატარებს. დაასახელეთ პოეტი, რომელიც

ასევე ატარებდა ამ გვარს.

პასუხი: რობერტ ფროსტი

კომენტარი: კარიკატურაზე ნაპოლეონს რუსეთში ამარცხებს „გენერალი ყინვა“-

ინგლისურად „Frost”.

წყარო:<http://tsaritsyno-museum.ru/events/exhibitions/p/anatomiya-smeha-anglijskaya-karikatura->xviii-pervoj-treti-xix-veka/)

ავტორი: არჩილ კობახიძე

36. 2018 წელს გადაღებულ ფილმში მთავარი გმირი ძირითადად მის მიერ მოკლულ ქალებზე გვიყვება და არქიტექტორობაზე ოცნებობს. დაასახელეთ ამ ფილმის სათაური.

პასუხი: სახლი, რომელიც ჯეკმა ააშენა

კომენტარი: ისევე როგორც ქალების ყველაზე ცნობილ მკვლელს, მასაც ჯეკი ჰქვია და ის ოცნებობს სახლის აშენებაზე.

წყარო: [https://www.imdb.com/title/tt4003440/?ref\_=nv\_sr\_1](https://www.imdb.com/title/tt4003440/?ref_=nv_sr_1&fbclid=IwAR0Wgm0aDl-uIyEMaU92FyBoyy63Iz4bB8cBKIna8m-a1kTekSfJXWSBXMA)

ავტორი: გიორგი ტვილდიანი

37. ერთი ვერსიის თანახმად, მე - 19 საუკუნის პირველ ნახევარში შექმნილი ნაწარმოები სიმბოლიზირებს მთავარი გმირის არჩევანს, რომელიც მან სამხედრო და საეკლესიო სამსახურებს შორის უნდა გააკეთოს. დაასახელეთ ამ ნაწარმოების ავტორი.

პასუხი: სტენდალი

ჩათვლა: ანრი მარი ბეილი

კომენტარი: შავი ფერი სამღვდელო წოდების ჩაცმულობას სიმბოლიზირებს, ხოლო წითელი ოფიცრების წითელ მუნდირებს.

წყარო: <https://ru.wikipedia.org/wiki/Красное_и_чёрное>

ავტორი: არუტიუნ არზუმანიანი

38. ყურადღება დუპლეტი. ორი შეკითხვა, თითოეულზე მოსაფიქრებლად გეძლევათ 30 წამი.

1.სიტყვა იქსით აღნიშნავენ სლემ-დანქს, რომლის დროსაც კალათბურთელი სწორდება და ნახტომში, ცალი ხელის მკვეთრი მოძრაობით, ბურთს კალათში ათავსებს. დაასახელეთ იქსი აღმოსავლეთ ალგონკინური ენიდან მომდინარე სიტყვით.

2.ტერი პრეტჩეტის რომანში სახელწოდეით „უკანასკნელი კონტინენტი“, ხანგრძლივი ფრენის შემდეგ, იგრეკი მთვარედ გადაიქცევა. დაასახელეთ იგრეკი ტურუვალების ტომის ენიდან მომდინარე სიტყვით.

პასუხი: 1 ტომაჰავკი 2. ბუმერანგი

წყარო:

1. [https://en.wikipedia.org/wiki/Slam\_dunk#Tomahawk](https://en.wikipedia.org/wiki/Slam_dunk" \l "Tomahawk)

2. https://en.wikipedia.org/wiki/Tomahawk

3. <http://loveread.ec/read_book.php?id=4372&p=95>

4. <https://en.wikipedia.org/wiki/Boomerang>

ავტორი: ვალერი კრივოლაპოვი

39. [დასარიგებელი მასალა:

]

მულტფილმში სახელწოდებით „რალფმა ინტერნეტი გააფუჭა“ პერსონაჟებს ნივთის შეძენა სურთ. ცნობილი კომპანიიდან გამოგზავნილი კურიერის დანახვისას, ერთი - ერთი პერსონაჟი კომპანიის დასახელებაში ცვლის ერთ ასოს. დაწერეთ ინგლისურად, თუ როგორ მოიხსენიებენ დასარიგებელ მასალაზე გამოსახულ პერსონაჟს.

პასუხი: eboy

კომენტარი: პერსონაჟები ebay-დან ყიდულობენ ნივთს, ხოლო ამ კომპანიიდან მოსულ პატარა ბიჭს eboy-ს უწოდებენ. ბიჭუნა მართლაც სასტუმროში მომსახურე პერსონალივით - „ბოივით“ გამოიყურება.

წყარო: <https://www.imdb.com/title/tt5848272/>

ავტორი: გიორგი ტვილდიანი

40. ეს თამაში აფრიკაში წარმოიშვა, სადაც მოწინააღმდეგეები ერთმანეთს ქვებს ესროდნენ, რომელთაგან თავის არიდება ძალიან რთული იყო. დაასახელეთ ეს თამაში ორფუძიანი სიტყვით.

პასუხი: დოჯბოლი

კომენტარი: ამ თამაშის თანამედროვე ვარიანტში გუნდები ერთმანეთს ბურთებს ესვრიან და მოთამაშის მთავარი მიზანია, რომ აიცილოს. სიტყვა Dodge თავის არიდებას ნიშნავს, რაც თამაშის დასახელებაში Dodgeball-ში ტყუილად არ გვხვდება.

წყარო: <https://www.gomammoth.co.uk/dodgeball/history-of-dodgeball/>

ავტორი: გიორგი ტვილდიანი

41. რამდენიმე წლის წინ ჰოლანდიაში წარმოდგენილი იყო პოსტერი ვან გოგის გამოსახულებით. ამ გამოსახულებაზე მხატვრის თვალებთან რამდენიმე ასანთის ღერის ნახვა შეიძლებოდა. დაასახელეთ, თუ რის რეკლამას წარმოადგენდა ეს პოსტერი.

პასუხი: ღამე ვან გოგის მუზეუმში

კომენტარი: ასანთის ღერები ვერტიკალურადაა ისე, რომ თვალები არ დაიხუჭოს.

წყარო: <https://adsoftheworld.com/media/print/van_gogh_museum_museumnight>

ავტორი: ვიქტორ მიალოვი

42. ერთი ექიმი ავარიის ადგილზე გოგონას სიცოცხლის გადარჩენას ცდილობდა, როდესაც მას გადამღები ჯგუფი მიუახლოვდა. ექიმი თავიდან მათ ეჩხუბა, მაგრამ შემდეგ მადლობა გადაუხადა. ყურადღება შეკითხვა! მადლობა რისთვის?

პასუხი: განათებისთვის

კომენტარი: ეს პროცესი ღამე მიმდინარეობდა და ოპერატორმა ძლიერი განათების სისტემა ჩართო

წყარო: Френк Г. Слотер. Дьявольская игра – М.: КРИМ-ПРЕСС, 1993. 416 с. – С. 23.

ავტორი: ვიქტორ მიალოვი

43. ლეგენდის თანახმად, ამ ქალბატონის მშვენიერმა გრძელმა თმამ უფრო სწრაფად დაიწყო ზრდა, მას შემდეგ რაც მან მნიშვნელოვანი გადაწყვეტილება მიიღო. დაასახელეთ ეს ქალბატონი.

პასუხი: ლედი გოდივა

კომენტარი: ცხენზე ამხედრებულმა ლედი გოდივამ სრულიად შიშველმა გაიარა ქოვენთრის ქუჩები. მას მხოლოდ გრძელი ოქროსფერი თმა იფარავდა.

წყარო: https://chippfest.blogspot.com/2016/07/Coventry-Godiva-Festival.html?m=0

ავტორი: არუტიუნ არზუმანიანი

44. დასარიგებელი მასალა:

]

თქვენს წინაშეა ერთი მოწყობილობის შუაში განთავსებული ნახატი. სიტყვა, რომლის შედგენაც შეგვიძლია წაშლილი ასოებისგან, ემთხვევა ბეჭდვითი გამომცემლობის სახელწოდებას. დაწერეთ ეს სიტყვა.

პასუხი: NEWS



კომენტარი: კომპასის ირგვლივ განლაგებულია ასოები, რომლებითაც იწყება ჰორიზონტის ოთხი მხარის სახელწოდება, ინგლისურად: "north", "east", "west", "south". News არის გავრცელებული დასახელება ჟურნალებისა და გაზეთებისათვის ინგლისურენოვან ქვეყნებში

წყარო:

1. <https://www.pinterest.com/pin/761038037004878525/>

2. <https://en.wikipedia.org/wiki/News_(disambiguation)>

ავტორი: ვიქტორ მიალოვი

45. რიჩარდ პაიპსის თქმით, 1910 - იანი - 20 - იანი წლების მიჯნაზე ვლადიმირ ლენინმა ფელიქს ძერჟინსკის გადასცა ეს. ეს 1989 წლის ფილმის სახელწოდებაა, რომელშიც მთავარი როლი ტიმოტი დალტონმა შეასრულა. დაასახელეთ ეს ანბანის მეზობელ ასოებზე დაწყებული ორი სიტყვით.

პასუხი: მკვლელობის ლიცენზია

კომენტარი: ავტორის თქმით, ლენინმა ЧК - ს ხელმძღვანელად ძერჟინსკის დანიშვნით, მას მასობრივი მკვლელობების ნებართვა მისცა. „მკვლელობის ლიცენზია“ ბონდიანას მორიგი ფილმია ტიმოტი დალტონის მონაწილეობით.

წყარო:

1.Ричард Пайпс. Русская революция. Книга 3.Россия под большевиками.1918—1924.

<http://flibusta.is/b/503145/read>

2.<https://en.wikipedia.org/wiki/Licence_to_Kill>

ავტორი: არჩილ კობახიძე

46. სერიალიდან „Narcos“ ვიგებთ, რომ რაღაც ეტაპზე პაბლო ესკობარს დიდი რაოდენობით ფული გაუჩნდა, რომლის დახარჯვა არ შეეძლო, რის გამოც იძულებული იყო ეს ფული სადმე გადაენახა. პაბლოს ერთ დაქვემდებარებულს მეტსახელად უწოდეს იქსი. უფრო ცნობილი ადამიანი, რომლის მეტსახელი იყო იქსი 1718 წელს გარდაიცვალა. დაასახელეთ იქსი ორფუძიანი სიტყვით.

პასუხი: შავწვერა

კომენტარი: ნარკობარონმა გადაწყვიტა ფული მიწაში ჩაეფლო. ადამიანი, რომელიც ამით იყო დაკავებული, რუკაზე ჯვრებით აღნიშნავდა ამ ადგილებს, ამიტომაც მიიღო ცნობილი მეკობრის მეტსახელი.

წყარო:

1."Narcos" S1E2.

2. https://en.wikipedia.org/wiki/Blackbeard

ავტორი: ნიკიტა კოროვინი

47.1922 წელს დაბადებული ეს ადამიანი, მეორე მსოფლიო ომში იღებდა მონაწილეობას, სადაც სამხედრო ჩანაწერებს, თან ილუსტრაციებსაც ურთავდა. გასული საუკუნის 70-იან წლებში მას ერთ-ერთმა ჟურნალისტმა თანამედროვე მითოლოგიის შემქმნელი უწოდა. დაასახელეთ ეს ადამიანი

პასუხი: სტენ ლი

კომენტარი: მან ომის დროსაც ვერ მოიშალა თავისი საქმის სიყვარული და კომიქსების მსგავსად, სამხედრო დავალების ნაწერებსაც ილუსტრაციებს ურთავდა. სტენ ლიმ კომიქსებში გადმოიყვანა ბევრი მითოლოგიური გმირი და თავადაც მრავალი სუპერშესაძლებლობის მქონე, დასამახსოვრებელი პერსონაჟი შექმნა.

წყარო: <http://flibusta.site/b/533644/read>

ავტორი: გიორგი ტვილდიანი

48.სხვადასხვა ქვეყნებში არსებობს გამომშვიდობების ტრადიციები, რომელთა დროსაც გარკვეულ საგნებს უკეთებენ ამას. ლათინურ ამერიკაში ასეთ შემთხვევაში იყენებენ ქაღალდებს, რაც დამატებით, შესაფერისი ატმოსფეროს შექმნას ხელს უწყობს. დაასახელეთ ორი სიტყვით, რა შევცვალეთ ამის გაკეთებით.

პასუხი: ფანჯრიდან გადაგდება

კომენტარი: ზამთრის არადადეგების დროს ზოგიერთ ქვეყნებში ძველ წელს ფანჯრიდან უსარგებლო ნივთების გადაგდებით ემშვიდობებიან. არგენტინაში ახალ წელს ხალხი ფანჯრიდან უსარგებლო ქაღალდებს ყრის, რაც თოვლსაც სიმბოლიზირებს, რომელიც არგენტინაში ახალ წელს არა აქვთ.

წყარო:

1. <https://interaffairs.ru/news/printable/8175>

2. <https://focus.ua/society/255828/>

ავტორი: ოლგა ვორობიოვა, ვალერი კრივოლაპოვი