**უმაღლესი ლიგა**

**ტური III (19.05.2019)**

რედაქტორები: პანტე სოხაძე, შანშე ქენქაძე

პაკეტის მომზადებაში გაწეული დახმარებისთვის რედაქტორები მადლობას უხდიან: გიორგი გვეტაძეს, ბაჩი კაკაბაძეს, აკაკი მოსახლიშვილს, თამარ შარაშიძეს, მიხეილ გიგიბერიას და გიორგი ქობულაშვილს.

+++++++

1. მსახიობი, რომელმაც მოიფიქრა და პირველად მოახდინა ამის დემონსტრირება დედამიწელების წინაშე, გამოტყდა, რომ იმიტირებდა ჩერჩილს. დაასახელეთ ეს.

პასუხი: ვულკანური სალამი

ჩათვლა: სპოკის სალამი და სხვა სინონიმური პასუხები

კომენტარი: 1968 წელს, მსახიობმა ლეონარდ ნიმოიმ, რომელიც სერიალში “ვარსკვლავური გზა” სპოკის როლით გახდა ცნობილი, ვუკანური მისალმება აღწერა როგორც სიმბოლოს victory [ვიქტორი] გაორმაგებული ვარიანტი.

წყარო: [ბმული](https://en.wikipedia.org/wiki/Vulcan_salute)

ავტორი: ალექსანდრ კუდრიავცევი

2. ერთ ბლოგში, სადაც ბავშვის ქცევების მკაცრად მაკონტროლებელ აღმზრდელებზეა საუბარი, ნახსენებია ეს. ლეგენდის თანახმად, ეს შეიქმნა VIII-IX საუკუნეებში, როდესაც ერთ-ერთმა მმართველმა საკუთარი სახელმწიფოს მინიატურული მოდელის შექმნა მოითხოვა. დაასახელეთ ეს.

პასუხი: ბონსაი

კომენტარი: ბონსაიში უმაღლეს ოსტატობად ითვლება მინიატურული ხის გაზრდა, ოსტატები კი ხეს ხშირად კრეჭენ, უზღუდავენ სივრცეს და ზრდის ტემპს უკონტროლებენ.

წყარო:

1. [ბმული](http://irkathena.livejournal.com/466815.html) 2. [ბმული](https://books.google.ru/books?id=xfSlAAAAQBAJ&printsec=frontcover&dq=человек+который+смеется) 3. [ბმული](https://ru.wikipedia.org/wiki/компрачикос)

ავტორი: სერგეი კალინკოვსკი

3. ფილმში “შურისმაძიებლები: დასასრული” მოქმედება ფილმ “რაგნაროკის” შემდეგ ვითარდება, რომელშიც ღმერთების სამყოფელი ნადგურდება. “შურისმაძიებლების” ერთ ეპიზოდში ჩანს, რომ თორი ცხოვრობს დედამიწაზე არსებულ დასახლებაში, რომლის სახელიც შეგვიძლია ქართულად ვთარგმნოთ როგორც იქსი. დაასახელეთ იქსი ერთსა და იმავე ასოზე დაწყებული ორი სიტყვით.

პასუხი: ახალი ასგარდი

კომენტარი: ფილმში “რაგნაროკი” ნაჩვენებია თუ როგორ ნადგურდება ღმერთების საცხოვრებელი ასგარდი. ამიტომ ლოგიკურია, რომ ფილმ “შურიმძიებლებში” თორი ცხოვრობს დასახლებაში, რომელსაც ახალი ასგარდი ჰქვია.

წყარო: მ/ფ “შურისმაძიებლები: დასასრული”. 2. მ/ფ “რაგნაროკი”

ავტორი: შანშე ქენქაძე

4. 1940-იანი წლების დასაწყისში, ცნობილი ფილმის გამოსვლის შემდეგ, კერნტერიერის ჯიშის ძაღლს ოფიციალურად მიანიჭეს მეტსახელი. დაასახელეთ აშშ-ს შტატი, რომლის მაცხოვრებლებსაც აქვთ ინიციატივა - კერნტერიერის ჯიში მათი შტატის ერთ-ერთ სიმბოლოდ აქციონ.


პასუხი: კანზასი

კომენტარი: კერნტერიერმა ტერიმ შეასრულა დოროთის ძალღის - ტოტოს როლი ცნობილ ფილმში “ოზის ჯადოქარი”, რის შემდეგაც მან მიიღო მეტსახელი - ტოტო. ფრენკ ბაუმის ნაწარმოებში დოროთი სწორედ კანზასიდანაა.

წყარო: 1. [ბმული](https://en.wikipedia.org/wiki/List_of_U.S._state_dogs) 2. [ბმული](https://en.wikipedia.org/wiki/Terry_(dog))

ავტორი: ტარას ვახრივი

5. [დასარიგებლი მასალა:

]

პროპაგანდის წყალობით ითვლებოდა, რომ მონები თავს ბედნიერად გრძნობდნენ. აბოლიციონისტი ფრედერიკ დუგლასი თვლიდა, რომ იქსი მონობისა და რასიზმის წინააღმდეგ ბრძოლაში მთავარი ინსტრუმენტი იყო, ვინაიდან რასისტებიც ვერ აიძულებენ იქსს მოიტყუოს. დაასახელეთ იქსი.

პასუხი: ფოტოგრაფია

ჩათვლა: ფოტო

კომენტარი: კარიკატურისგან განსხვავებით, რომელზეც შავკანიანები ბედნიერად გამოიყურებოდნენ, ფრედერიკ დუგლასი ფოტოებზე ყოველთვის სერიოზული იყო. აბოლიციონისტი მე-19 საუკუნის შუა ხანების ამერიკაში ერთ-ერთი ყველაზე ფოტოგრაფირებადი ადამიანი იყო და აქტიურად იყენებდა ფოტოგრაფიას ანტირასისტური კამპანიის დროს.

წყარო: [ბმული](https://en.wikipedia.org/wiki/Frederick_Douglass)

ავტორი: ტარას ვახრივი

6. ჰერნი ლაიონ ოლდის პერსონაჟმა შეიძინა ახლადგამოჩეკილი ბასილისკო, რომელსაც რეგულარულად უყურებდა თვალებში. დაასახელეთ მმართველი, რომელსაც პერსონაჟის მსგავსი მეთოდი ჰქონდა.

პასუხი: მითრიდატე VI ევპატორი;

ჩათვლა: მითრიდატე VI; მითრიდატე პონტოელი; მითრიდატე დიდი; მითრიდატე

კომენტარი: პერსონაჟს ბასილისკოს შეხედვის წინააღმდეგ იმუნიტეტის შემუშავება სურდა. მისი აზრით ამის მიღწევა შეიძლება თუკი ახალდაბადებულ ბასილისკოს თვალებში რეგულარულად უყურებ, რომლის მზერასაც ჯერ კიდევ არ აქვს მომაკვდინებელი ეფექტი. პონტოს მეფე მითრიდატემ შხამებისადმი იმუნიტეტი შხამის მცირე დოზის რეგულარულად მიღებით შეიძინა.

წყარო:

1. [ბმული](https://bit.ly/2zteJvM) 2. [ბმული](https://ru.wikipedia.org/wiki/Митридат_VI)

ავტორი: ტარას ვახრივი

7. ქალაქ გუანჭოუს მაცხოვრებლები ერთ-ერთ შენობას უწოდებენ ,,მდიდარი, მყვირალა ხალხის ორცხობილას (Donut)”. ფრანგული წარმოშობის სიტყვით დაასახელეთ თუ რა მდებარეობს ამ შენობაში.

პასუხი: ბირჟა

კომენტარი: ვაჭრობისას ეკრანების გარშემო შეკრებილ მოვაჭრე ბროკერებსა და ბირჟის მაკლერებს ადგილობრივები ხატოვნად ადარებენ დონატს.

წყარო: [ბმული](http://www.novate.ru/news/2926/)

ავტორი: არტიომ ჩერნეი

8. გლობალურ პრობლემებთან დაკავშირებულ კონფერენციაზე გამოსვლისას, არნოლდ შვარცენეგერმა თქვა, რომ ყველაფრის მოგვარება მხოლოდ ამის გაკეთებით შეიძლება და საკუთარი კანდიდატურაც კი წამოაყენა. ბანაკ „არქეოსის“ წევრები ნებისმიერ მსურველს სთავაზობენ ამის გაკეთებას, რა დროსაც ბანაკში მყოფნი ითვისებენ მაგალითად - მეთუნეობას, ცხოველის ტყავის დამუშავებას და ცხენზე ჯირითს. აღადგინეთ სიტყვები, რომელიც შეცვლილია სიტყვებით ამის გაკეთება.

პასუხი: წარსულში მოგზაურობა

ჩათვლა: წარსულში გამგზავრება და სხვა სინონიმური პასუხები

კომენტარი: შვარცენეგერმა თქვა, რომ გლობალური დათბობის პრობლემის გადაჭრა მხოლოდ წარსულში მოხალისის გაგზავნით შეიძლება, რომელიც დათბობის გამომწვევ მიზეზებს გაანადგურებს. ფილმში „ტერმინატორი“ შვარცენეგერის პერსონაჟი მართლაც მოგზაურობს წარსულში. ბანაკ „არქეოსის“ წევრები ძველი ყოფის რეკონსტრუქციას ახდენენ.

წყარო: 1. [ბმული](https://www.nbclosangeles.com/news/national-international/Arnold-Schwarzenegger-Fossil-Fuels-501805291.html??jygh&fbclid=IwAR3uTbqsmmZziZzNkbBTLWMq91FwcXquP67vVnbmD3kvDTDY93-GkuAAC-8) 2. [ბმული](http://tatmuseum.ru/lager-arxeos-uvlekatelnoe-puteshestvie-v-proshloe_2018_07_05/)

ავტორი: ტარას ვახრივი

9. ბერტრან რასელი წერს, რომ ადამიანები ბუნების კანონების მიღმა მკაცრი წესრიგის დანახვას ცდილობენ. მაგრამ სინამდვილეში ბუნება აკეთებს ამას. დაწერეთ სიტყვები, რომელიც შეცვლილია სიტყვებით აკეთებს ამას.

პასუხი: თამაშობს კამათელს

ჩათვლა: კამათლის ხსენებით

კომენტარი: ბერტან რასელი წერს, რომ ბუნების წესრიგს შემთხვევითობა უდევს საფუძვლად და ამბობს, რომ ბუნება თამაშობს კამათელს. რითაც რასელი ერთგვარ ალუზიას აკეთებს აინშტაინის ცნობილ გამონათქვამზე

წყარო: „ I Am Not a Christian and Other Essays on Religion “- Bertrand Russel

ავტორი: შანშე ქენქაძე

10. (შეკითხვა ნომერი 10) მე-18 საუკუნის საფრანგეთში, გლეხებს უნაყოფო წლებშიც კი მოსავლის მეათედის გადახდა უწევდათ. აღნიშნული ფაქტის კომენტირებისას, ვოლტერი სარკასტულად შენიშნავდა, რომ ფრანგულ ენაში სიტყვა მეათედი და ეს ლათინური სიტყვა თითქმის სინონიმები იყო. დაწერეთ ეს სიტყვა.

პასუხი: დეციმაცია

კომენტარი: მეათედის გადახდა, ხშირად იწვევდა გლეხების სიკვდილს. დეციმაცია - ეს არის დასჯის მეთოდი - როდესაც ყოველი მეათე ჯარისკაცის სიკვდილით ისჯება.

წყარო: [ბმული](https://fr.wikipedia.org/wiki/Mot-valise)

ავტორი: ალექსანდრ კუდრიავცევი

11. ყურადღება, შეკითხვაში იქსით შეცვლილია ორი სიტყვა.

ფილმში ,,სალი”, თვითმფრინავის პილოტს **იქსის** იმედი აქვს და ამბობს ,,ლორი, მე შენ მიყვარხარ”. დაასახელეთ 1930 წელს დაბადებული ადამიანი, ვის საფლავზეც იქსის ხილვაა შესაძლებელი.

პასუხი: ვლადიმირ ვოროშილოვი

კომენტარი: ფილმის გმირი - თვითმფრინავის კაპიტანი ხვდება, რომ მალე კატასტროფას განიცდიან. იმის იმედად, რომ მისი ბოლო სიტყვები თვითმფრინავის ჩამწერ მექანიზმში - შავ ყუთში აღმოჩნდება, ის მეუღლეს მიმართავს. თამაშ რა? სად? როდის?-ის შემქმნელის - ვლადიმირ ვოროშილოვის საფლავზე აღმართულია შავი ყუთის ქანდაკება.

წყარო: 1. მხ. ფ. სალი 2. [ბმული](https://ru.wikipedia.org/wiki/Ворошилов,_Владимир_Яковлевич)

ავტორი: ეკატერინა კუზნეცოვა

12. 2016 წელს „სანდეი სპორტმა“ დაწერა 56 წლის ალან ეშკფორტზე, რომელმაც იტალიელთან მსგავსებით ისარგებლა და 26 ქალი შეაცდინა. სხვა სტატიაში, ამ ფაქტის შესახებ ნახსენებია სიტყვები „ბებერი მელა“. დაასახელეთ ამ იტალიელის ვინაობა.

პასუხი: კლაუდიო რანიერი

კომენტარი: 2015/16 წლების სეზონში, საფეხბურთო კლუბი „ლესტერ სიტი“ რომელსაც კლაუდიო რანიერი წვრთნიდა სენსაციურად გახდა პრემიერლიგის გამარჯვებული. გასაკვირი არ არის, რომ რანიერის პოპულარობა მნიშვნელოვნად გაიზარდა. საფეხბურთო კლუბ „ლესტერ სიტის“ ტრადიციული მეტსახელია მელიები.

წყარო: 1. [ბმული](https://telegram.me/centraltelegraph/247) 2. [ბმული](https://twitter.com/thesundaysport/status/731594087200083968) 3. [ბმული](https://ru.wikipedia.org/wiki/Лестер_Сити)

ავტორი: არტიომ ჩერნეი

13. ერთ კარიკატურაზე, ქირომანტი მენეჯერის ხელისგულს უყურებს და ახსენებს ინგლისური წარმოშობის სიტყვას. 1 წუთის განმავლობაში დაწერეთ ეს სიტყვა თქვენს ფურცლებზე.

პასუხი: დედლაინი

კომენტარი: ქირომანტი სიცოცხლის ხაზს აკვირდება და ახსენებს სიტყვას დედლაინი, რომელსაც მენეჯერი თავის თანამშრომლებს უწესებს.

წყარო: [ბმული](http://hirologos.in.ua/joke/857-vizhu-dedlajn.html)

ავტორი: სერგეი კალინკოვსკი

14. ერთ სამეცნიერო-პოპულარულ ვიდეოში ნათქვამია, რომ თავდაპირველად, საცდელ ვარიანტად იქსი შეგვიძლია მთვარეზე ავაშენოთ, რადგან იქ (მთვარეზე) კევლარის ძაფების გამოყენება საკმარისი იქნება.

დაასახელეთ იქსი მეზობელ ასოებზე დაწყებული ორი სიტყვით.


პასუხი: კოსმოსური ლიფტი

კომენტარი: ვიდეოში ნათქვამია, რომ დედამიწაზე კოსმოსური ლიფტის მშენებლობა დიდ დანახარჯებს და უზარმაზარ ტექნოლოგიურ რესურსს მოითხოვს, თუმცა თავდაპირველად საცდელად შეგვიძლია მთვარე გამოვიყენოთ, სადაც სიმძიმის ძალა ნაკლებია და არსებული ტექნოლოგიაც საკმარისი იქნება.

წყარო: [ბმული](https://www.youtube.com/watch?v=qPQQwqGWktE)

ავტორი: სერგეი კალინკოვსკი, სვეტლანა კალინკოვსკაია

15. [ დასარიგებელი მასალა:

]

თქვენს წინაშეა იქსის მსოფლიო ჩემპიონატის პრიზიორების ჩამონათვალი. დაასახელეთ იქსი იაპონური სიტყვით.

პასუხი: კარაოკე

კომენტარი: დასარიგებელი მასალა კარაოკეს ტექსტის მსგავსად არის გადაწყვეტილი.

წყარო: [ბმული](https://en.wikipedia.org/wiki/Karaoke_World_Championships" \l "Previous_winners)

ავტორი: მაქსიმ კუზნეცოვი

16. ფილმი “სტალინის სიკვდილი” კინოკომპანია გომონმა გადაიღო. ფილმის რეკლამაში, კინოკომპანიის ლოგოზე პირველი ასო ორი სიმბოლოთია ჩანაცვლებული. დაასახელეთ თუ რას წარმოადგენენ ეს სიმბოლოები.

პასუხი: ნამგალი და ურო

კომენტარი: ნამგალის და უროს გამოსახულება ასო G-ს ფორმას წააგავს.

წყარო: [ბმული](https://fr.wikipedia.org/wiki/La_Mort_de_Staline)

ავტორი: ალექსანდრ კუდრიავცევი

17. ერთი დოკუმენტური ფილმის ავტორებმა, გადაწყვიტეს რა გადაელახათ 3500 კილომეტრი, საკუთარი მოგზაურობა ესპანეთის ქალაქ კარტახენადან დაიწყეს. ბარსელონაში ყოფნისას მათ „კამპ ნოუს“ ტევადობა შეადარეს იქსის რიცხოვნობას. ანბანის უკიდურესად დაშორებულ ასოებზე დაწყებული ორი სიტყვით დაასახელეთ იქსი.

პასუხი: ჰანიბალის არმია

კომენტარი: დოკუმენტური ფილმის ავტორებმა გადაწყვიტეს გაემეორებინათ ჰანიბალის მარშრუტი, რომელიც მან რომზე ლაშქრობის დროს გაიარა. ბარსელონაში ყოვნისას ფილმის ავტორი: „კამპ ნოუს“ ტევადობას, რომელიც დაახლოებით 100 000 -ია, ჰანიბალის არმიის რაოდენობას ადარებენ.

წყარო: 1. დ/ფ „ჰანიბალის ნაკვალევზე“ 2. [ბმული](https://ru.wikipedia.org/wiki/Камп_Ноу) 3. [ბმული](https://ru.wikipedia.org/wiki/Ганнибал)

ავტორი: მაქსიმ კუზნეცოვი

18. თუთიყუში კაკაპო კვერცხებს რეგულარულად არ დებს. ამის გამო, მაორებს მიაჩნდათ, რომ კაკაპოს ზებუნებრივი ძალები ჰქონდა. შეიძლება ითქვას, რომ მიმტანები, ტაქსისტები, სასტუმროს მუშაკები და პოლიციის თანამშრომლებიც კი, წარმოადგენდნენ თვალებსა და ყურებს იმ ქალისთვის, ვინც საკუთარ თავს იგივე ძალას მიაწერდა. დაასახელეთ ეს ქალი.

პასუხი: ვანგა

ჩათვლა: ვანგელია პანდევა გუშტეროვა

კომენტარი: მაორებს მიაჩნდათ, რომ კაკაპოს მომავლის წინასწარმეტყველების უნარი გააჩნიათ, რადგან ყოველთვის საჭირო დროს დებდნენ კვერცხს. ბრმა წინასწარმეტყველისთვის ინფორმაციის წყაროს მისი თანაშემწეები წარმოადგენდნენ.

წყარო: 1. [ბმული](https://en.wikipedia.org/wiki/Kakapo" \l "In_Māori_culture) 2. [ბმული](https://ru.wikipedia.org/wiki/Ванга)

ავტორი: ალექსანდრ კუდრიავცევი

19. ერიკ ვაინერი საუბრობს მოლდოვის ხელსაყრელ გეოგრაფიულ მდებარეობაზე და ახსენებს დასავლეთს, აღმოსავლეთს და ამას. ამაში მონაწილე სპორტსმენებს, სამაგრებიანი ფეხსაცმელით ასპარეზობა ეკრძალებათ. დაასახელეთ ეს მეზობელ ასოებზე დაწყებული ორი სიტყვით

პასუხი: ბაგირის გადაწევა

ჩათვლა: ბაგირის გადაქაჩვა

კომენტარი: მოლდოვა გეოგრაფიული მდებარეობის გამო ყოველთვის იყო დასავლეთის და აღმოსავლეთის ინტერესების სფეროში

წყარო: 1. [ბმული](http://locals.md/2015/rasskaz-amerikanskogo-zhurnalis). 2. [ბმული](http://www.molomo.ru/myth/pulling.html)

ავტორი: არტიომ ჩერნეი

20. ტროპიკული ტყეების დაცვის პროგრამაში აქტიური მონაწილეობისთვის, ჩარლზის საპატივცემულოდ იქსის ერთ-ერთმა სახეობამ მიიღო სახელი. მარია ორლოვა ამაში ხედავს ზღაპრულ ირონიას, რადგან ჩარლზი ხომ უკვე რამდენიმე ათეული წელია ელოდება საკუთარ შანსს. დაასახელეთ იქსი

პასუხი: ბაყაყი

ჩათვლა: ვაკასა

კომენტარი: საუბარი პრინც ჩარლზე, რომელიც თითქოს მოჯადოვებულია და უკვე რამდნიმე ათეული წელი ვერ ახერხებს ტახტზე ასვლას. ბევრ ზღაპარში გხვდება ბაყაყად გადაქცეული პრინცი, რომელიც ელოდება ჯადოს მოხსნას.

წყარო: 1. [ბმული](https://sciencepop.ru/zanimatelnaya-latyn-kakie-otsylki-uchyonye-pryachut-v-nazvaniyah-zhivyh-sushhestv/) 2. [ბმული](https://ru.wikipedia.org/wiki/Король-лягушонок)

ავტორი: ტარას ვახრივი

21. ლიუბლინსკოეში დაბადებული ვოიცეხ იარუზელსკი ხშირად ატარებდა მუნდირსა და მზის სათვალეს. ხელისუფლებაში მოსვლის შემდეგ, პოლიტიკოსს ხშირად მოიხსენიებდნენ ორი სიტყვით, რომლებიც ერთსა და იმავე ასოზე იწყება. დაწერეთ ეს ორი სიტყვა

პასუხი: პოლონელი პინოჩეტი

კომენტარი: ჩილელი დიქტატორი აუგუსტო პინოჩეტი ასევე ხშირად ატარებდა მუნდირსა და მზის სათვალეს.

წყარო: "Намедни-82". [ბმული](https://www.youtube.com/watch?v=ASmSGr9rPnI)

ავტორი: მაქსიმ კუზნეცოვი

22. ჯონ აპდაიკს დაწერილი აქვს რომანების ციკლი, რომელიც ცნობილია სახელით „კურდღლის სერია“. ვიკიპიდიის სტატიაში აღნიშნულია, რომ აპდაიკი ასეთი მწერალია. 1922 წელს გამოცემული წიგნის სახელწოდებაში ნახსენებია “ისეთი” მიწა. აღადგინეთ სიტყვები, რომლებიც შეცვლილია სიტყვებით ასეთი და ისეთი.

პასუხი: ნაყოფიერი/ უნაყოფო

კომენტარი: აპდაიკმა „კურდღლის სერიის“ გარდა მრავალი სხვა ნაწარმოები შემნა. „უნაყოფო მიწა“ ტომას ელიოტის ცნობილი პოემაა.

წყარო: [ბმული](https://ru.wikipedia.org/wiki/Апдайк,_Джон) 2. [ბმული](https://en.wikipedia.org/wiki/The_Waste_Land)

ავტორი: ეკატერინა კუზნეცოვა/შანშე ქენქაძე

23. ინგლისურენოვანი კომიქსის ერთ-ერთი სუპერვილენის სახელია ყინულის იქსი. უნდა აღინიშნოს, რომ ის წარმატებით იყენებს თავის სატრანსპორტო ინვენტარს. დაწერეთ ქალის გავრცელებული სახელი, რომელიც იქსით შევცვალეთ.

პასუხი: ქეითი

ჩათვლა: კეიტი, Kate.

კომენტარი: პერსონაჟის სახელია Ice Kate [აის ქეით], რაც ისევე ჟღერს როგორც I skate [აი სქეით] - მე ვციგურაობ. პერსონაჟი ციგურებს ცივ იარაღად იყენებს.

წყარო: 1. [ბმული](http://villains.wikia.com/wiki/Ice_Kate) 2. [ბმული](https://ru.wikipedia.org/wiki/Капитан_Холод)

ავტორი: ტარას ვახრივი

24. [ დასარიგებელი მასალა:

Zimride]

სერვისების სფეროში მოღვაწე ორგანიზაციის Zimride[ზიმრაიდ] ლოგოზე ესენი სიმბოლიზირებს გაგზავნისა და დანიშნულების პუნქტებს. დაასახელეთ ესენი მაქსიმალურად ზუსტად

პასუხი: წერტილები ასო i[აი] -ის თავზე

კომენტარი: ორგანიზაციის ლოგოზე წერტილები ასო აის თავზე შეერთებული წყვეტილი ხაზით, რაც გაგზავნის და დანიშნულების პუნქტებს აღნიშნავს

წყარო: [ბმული](https://www.zimride.com/)

ავტორი: ტარას ვახრივი

25. ამერიკული ბიოგრაფიული ფილმის ერთ ეპიზოდში ეს ადამიანი დიდხანს უყურებს დასვრილ იატაკს. მის ტანსაცმელზე კი ლაქების შემჩნევაა შესაძლებელი. დაასახელეთ ვისზეა საუბარი.

პასუხი: ჯექსონ პოლოკი

კომენტარი: რეჟისორის ვერსიის თანახმად მხატვარმა უნიკალურ სტილს მიაგნო, მას შემდეგ რაც იატაკზე დაქცეულ საღებავს აკვირდებოდა. ბუნებრივია საღებავის ლაქები მის ტანსაცმელზეც მოხვდა

წყარო: [ბმული](http://www.kinopoisk.ru/film/788)

ავტორი: მაქსიმ კუზნეცოვი

26.პროგრამისტების შესახებ შექმნილ ერთ სერიალში, ეკრანის კუთხეში პერსონაჟი ბინარულ კოდს ხედავს. კოდის გაშიფვრის შემდეგ, ჩნდება მთავარი გმირი, რომელსაც ხელში ეს უჭირავს. დაწერეთ ეს, თუკი ქართულად ის ერთსა და იმავე ასოზე არ იწყება.

პასუხი: სააღდგომო კვერცხი

ჩათვლა: ისთერ ეგი; Easter Egg;

კომენტარი: სხვადასხვა ნაწარმოებში დამალული ხუმრობის დაშიფვრას Easter Egg-ის სახელით მოიხსენიებენ.

წყარო: [ბმული](https://www.youtube.com/watch?v=nGd1CBuCGLI)

ავტორი: სერგეი კალინკოვსკი

27. ლატრუნის ჯავშანტექნიკის მუზეუმში, პოსტამენტზე გვხვდება შერმანის, კრომველის და T-34-ის მოდელის ტანკები. მემორიალის არაოფიციალური სახელწოდება ემთხვევა ძეგლის სახელს, რომელიც ერთ საკურორტო ქალაქშია აღმართული. დაასახელეთ ეს ქალაქი.

პასუხი: იალტა

კომენტარი: ამერიკული, ბრიტანული და საბჭოთა ტანკი დიდი სამეულის - რუზველტის, ჩერჩილისა და სტალინის სიმბოლიზირებას წარმოადგნს. ძეგლი, სადაც ზემოთხსენებული ლიდერები არიან ასახულნი ქალაქ იალტაში ჩატრებული კონფერენციის იუბილეს მიეძღვნა.

წყარო: 1. [ბმული](http://warspot.ru/291-tak-sozdavalsya-tsahal-ugon-tanka) 2. [ბმული](https://ria.ru/Yalta_45/20150205/1046130218.html)

ავტორი: სერგეი კალინკოვსკი

28. 2001 წლის ინგლისურენოვან მიუზიკლში პერსონაჟები სიმღერის, სახელად „იმიტომ, რომ შეგვიძლია“, ფონზე ასრულებენ .... დაასახელეთ თუ რას.

პასუხი: კანკანი

კომენტარი: ფილმში „მულენ რუჟი“ კანკანი სრულდება ჯგუფის Fatboy Slim[ფეტბოი სლიმ] – სიმღერის Because We Can[ბიქოზ ვი ქენ] ფონზე. სიმღერაში სიტყვა can[ქენ] რამდენჯერმე მეორდება can, can, can, can [ქენ, ქენ, ქენ, ქენ].

წყარო: ფილმი „მულენ რუჟი“. 2001 წელი

ავტორი: მაქსიმ კუზნეცოვი

29. ენტონი დორას პერსონაჟი - გერმანელი ახალგაზრდაა, რომელიც მე-2 მსოფლიო ომის დროს ელიტურ სასწავლო დაწესებულებაში ჩაბარებას აპირებს. ერთ-ერთი ტესტის გავლის დროს იგი ხედავს ხელსაწყოს, რომელზეც დატანილია დახლოებით სამოცი იქსი. იქსს მიეკუთვება, მაგალითად, ულტრამარინი. დაასახელეთ იქსი ორი სიტყვით

პასუხი: ლურჯის ელფერი

კომენტარი: სასწავლო დაწესებულებაში იღებენ მხოლოდ არიული გარეგნობის მოსწავლეებს და მათთვის აუცილებელია ლურჯი თვალების ქონა. თვალების სილურჯის განსასაზღვრად კი დაწესებულებაში სცეციალური მოწყობილება არსებობს, რომელზე ლურჯის ელფერებია დატანილი. ლურჯის ერთ-ერთი ელფერის სახელია ულტრამარინი

წყარო: 1. [ბმული](https://www.litres.ru/enton-dorr/vse-te-nezrime-sv-tlo/chitat-onlayn/page-7/) 2. [ბმული](https://organicvolunteers.com/shades-of-blue-color-names/)

ავტორი: ტარას ვახრივი

30. [დასარიგებელი მასალა:



]

მელისანდრას მიერ ღამის გუშაგთა ლორდ-მეთაურის - ჯონ სნოუს მკვდრეთით აღდგენის სცენის განხილვისას, რეჟისორმა ჯერემი პოდესვამ მელისანდრა შეადარა მას. დაასახელეთ ის.

პასუხი: ნიკოლას ტულპი

ჩათვლა: დოქტორი ტულპი; ტულპი.

კომენტარი: სცენა ვიზუალურად წააგავს რემბრანდტის ,,დოქტორი ტულპის ანატომიის გაკვეთილს”, სხვათა შორის, ,,ღამის გუშაგი” ასევე რემბრანდტის ტილოა.

წყარო: 1. [ბმული](https://7kingdoms.ru/2016/istoriya-smerti-obmana-i-voskresheniya-dzhona-snou/) 2. [ბმული](https://www.youtube.com/watch?v=nZc8rnmVtgc)

ავტორი: ტარას ვახრივი

31. პეტერ უოტსონის წიგნში ნათქვამია, რომ პირველყოფილმა ადამიანმა ციმბირის ტერიტორიაზე დასახლება მოახერხა მას შემდეგ, რაც ისწავლა იქსის დამზადება. 1990-იან წლებში დაწერილი ცნობილი ნაწარმოების თანახმად იქსი გამოჭედეს ჯონის ბრძანებით. დაწერეთ სიტყვა რომელიც იქსით არის შეცვლილი

პასუხი: ნემსი

კომენტარი: პირველ შემთხვევაში პეტერ უოტსონი თვლის, რომ ნემსის გარეშე ადამიანი თბილ ტანისამოსს ვერ შექმნიდა და შესაბამისად ციმბირის ტერიტორიაზე დასახლებასაც ვერ შეძლებდა. მეორე შემთხევაში საუბარი არია სტარკის ხმალზე “ნემსი”, რომელიც მას ჯონ სნოუმ დაუტოვა სანამ ღამის გუშაგად წავიდოდა.

წყარო: “Ideas: A History of Thought and Invention, from Fire to Freud” - Peter Watson

2. [ბმული](https://awoiaf.westeros.org/index.php/Needle)

ავტორი: შანშე ქენქაძე

32. ვაშინგტონ ირვინგის მოთხრობაში ამსტერდამული ხომალდის წევრები შიშით უყურებენ ყოფილ ბოცმანს, რომელიც ცურავს სკივრით. ხოლო აფრების ნაცვლად იყენებს იქსს. დაასახელეთ იქსი ექვსასოიანი სიტყვით.

პასუხი: სუდარა

კომენტარი: აღნიშული ბოცმანი გარდაიცვალა ექსპედიციის დროს. იგი გაახვიეს სუდარაში და ჩაასვენეს სკივრში, რის შემდეგაც წყალში გადააგდეს, თუმცა სიჩქარეში მისთვის ლოცვის წაკითხვა დაავიწყდათ. ამის გამო ბოცმანი მუდმივად დასდევდა ხომალდს. აღნიშნული მოთხრობა, მფრინავ ჰოლანდიელზე არსებული ლეგენდის ერთგვარ მინიატურულ ვერსიას წარმოადგენს.

წყარო: Вашингтон Ирвинг. Происшествие с чёрным рыбаком. [ბმული](http://flibusta.is/b/70482/read)

ავტორი: ალექსეი ვოლკოვი

33. U2 [იუ თუ]-ს სიმღერაში სახელად „კალიფორნია (სიყვარულს არ აქვს დასასრული)“ მრავალჯერ მეორდება ქალაქის სახელი. აღნიშნული ქალაქის ბოჰემურ რაიონს ეწოდება ლა-არკადა. დაასახელეთ ეს ქალაქი, თუ გეტყვით, რომ მის სახელში ყველა ხმოვანი ერთნაირია.

პასუხი: სანტა ბარბარა

კომენტარი: ალუზიაა სერიალზე „სანტა ბარბარა“. სიტყვები „მრავალჯერ“ და „არ აქვს დასასრული“ დამატებითი მინიშნებებია. ლა-არკადა მიანიშნებს იმაზე, რომ ქალაქს ესპანური სახელწოდება აქვს

წყარო:[ბმული](https://www.youtube.com/watch?v=QVRw_m9cDFw) 2. [ბმული](http://goldenstartour.ru/tours/santa-barbara-1-day/)

ავტორი: ილია სნეგირიოვი, მაქსიმ კუზნეცოვი

34. რომის უბნების - ტესტაჩოს და ტრასტევერეს მკვიდრებს შორის ხშირად ხდებოდა შეტაკებები, რომლებიც ერთ-ერთ იქსზე მიმდინარეობდა. სხვა ქალაქის მთავრობამ იქსების შენარჩუნების მიზნით შეყვარებულების დაჯარიმება დაიწყო. დაასახელეთ იქსი.

პასუხი: ხიდი

კომენტარი: ტესტაჩო და ტრასტევერე მდინარე ტიბრის საპირისპირო ნაპირებზე არიან განლაგებულნი. ადგილობრივებს შორის ხშირი შეტაკებები ამ უბნებს შორის არსებულ პალატინოს ხიდზე მიმდინარეობდა. ვენეციაში, ე.წ. სიყვარულის ბოქლომების ხიდზე მიმაგრების გამო, შესაძლოა წყვილი დააჯარიმონ.

წყარო: 1. [ბმული](http://okoguide.com/object.php?id_prod=7127&id_lang=1&id_city=4&id_cat=13) 2. [ბმული](https://en.wikipedia.org/wiki/Love_lock)

ავტორი: ალექსანდრ კუდრიავცევი

35. [დასარიგებელი მასალა:

EXIMPERITUSERQETHHZEBIBŠIPTUGAKKATHŠULWELIARZAXUŁUM

]

ერთმა პენსიონერმა 222 მილიონ ევროზე ცოტა მეტი თანხა მას შემდეგ მიიღო, რაც ბანკის თანამშრომელს (გამოტოვებულია ორი სიტყვა). დარიგებულ მასალაზე გამოსახული მუსიკალური კოლექტივის სახელწოდების კომენტირებისას ნათქვამია, რომ სავარაუდოდ სახელის შემქმნელს (გამოტოვებულია იგივე ორი სიტყვა).

აღადგინეთ გამოტოვება.

პასუხი: ჩაეძინა კლავიატურაზე.

ჩათვლა: დაეძინა კლავიატურაზე. კლავიატურაზე ჩაეძინა; კლავიატურაზე დაეძინა.

კომენტარი: პენსიონერს 222 222 222 ევრო და 22 ცენტი მას შემდეგ გადაერცხა, რაც ბანკინრს კლავიატურაზე ჩამოეძინა. ჯგუფის სახელწოდება ასოების შემთხვევით კომბინაციას შეადარეს.

წყარო: 1. [ბმული](https://63.ru/text/economics/664544.html) 2. [ბმული](http://www.hitkiller.com/zasnul-na-klaviature-samye-dlinnye-nazvaniya-rok-i-metal-grupp.htm)

ავტორი: ტარას ვახრივი

36. (შეკითხვა N 36) ფილმში ,,თარგმანში დაკარგული “, მთავარი გმირი გოლფს თამაშობს, გმირის წინ კი ამის ხედია გადაშლილი. დაასახელეთ ეს.

პასუხი: ფუჯი

ჩათვლა: ფუჯიამა; ფუჯის მთა; ფუძი; ფუძიამა; ფუძის მთა.

კომენტარი: ფილმის მოქმედება იაპონიაში ვითარდება. ფუჯის კრატერი ვიზუალურად წააგავს გოლფის ფოსოს. შეკითხვა რიგით 36-ე იყო, რაც ალუზიაა ჰოკუსაის ,,ფუძის 36 ხედზე”

წყარო: მხ. ფ. ,,თარგმანში დაკარგული”

ავტორი: მაქსიმ კუზნეცოვი

37. მეგი გრეისის პერსონაჟი ფილმში კინაღამ მონად გაყიდეს. მიუხედავად ამისა, მან ფილმის სიქველში მონაწილეობაზე თანხმობა განაცხადა. სტეპან ლავრუშინის აზრით ამის მიზეზი იქსი იყო. დაწერეთ იქსი ერთსა და იმავე ასოზე დაწყებული ორი სიტყვით.

პასუხი: სტოკჰოლმის სინდრომი

კომენტარი: მეგი გრეისმა ერთ-ერთი მთავარი როლი შეასრულა ფილმში ,,მძევალი” და ,,მძევალი 2”. ლავრუშინის აზრით, ის გატაცებისას სტოკჰოლმის სინდრომის შედეგად დათანხმდა შემდეგ ფილმში მონაწილეობაზე.

წყარო: [ბმული](https://en.wikipedia.org/wiki/Taken_(film))

ავტორი: სტეპან ლავრუშინი

38. ვიდეოთამაშ L.A. Noire [ელ ეი ნუარ]-ის პოლიციელი პერსონაჟი, ხანგრძლივი დევნის შემდეგ ეჭვმიტანილს ბრალს სდებს ამაში. დაასახელეთ ეს სამი ინგლისური სიტყვით ან მისი აბრევიატურით

პასუხი: GTA/Grand Theft Auto

კომენტარი: კომპანია როქსთარის თამაშში ელ ეი ნუარი, პერსონაჟი დამნაშავეს მანქანის გატაცებაში ადანაშაულებს. ტერმინით Grand Theft Auto - აშშ-ს სამართალდამცავები მანქანის გატაცებას აღნიშავენ.

წყარო: [ბმული](https://www.rockstargames.com/newswire/article/14911/watch-the-new-la-noire-a-slip-of-the-tongue-traffic-desk-preorde.html)

ავტორი: სტეპან ლავრუშინი

39. იქსით შეცვლილია ერთი სიტყვა.

გადაცემა ,,იქსების თამაშების” მონაწილე ორგანიზატორებს იდეალური ქალის გარეგნობას აღუწერს, ორგანიზატორები ბევრ მსგავს ადამიანს მოიძიებენ და ერთნაირ უნიფორმაში გამოაწყობენ. მონაწილე მათ კითხვებს უსვამს და მხოლოდ პიროვნული თვისებების საფუძველზე იღებს გადაწყვეტილებას. დაწერეთ საკუთარი სახელი, რომლითაც მეცნიერების ისტორიაში პირველ იქსს ვიცნობთ.

პასუხი: დოლი

კომენტარი: გადაცემა ,,კლონების თამაშების” მონაწილე ორგანიზატორებს იდეალური ქალის გარეგნობას აღუწერს, ორგანიზატორები ბევრ მსგავს ადამიანს მოიძიებენ და ერთნაირ უნიფორმაში გამოაწყობენ, რის შემდეგადაც მონაწილე მათ კითხვებს უსვამს და მხოლოდ თვისებებისა და შინაგანი სამყაროს საფუძველზე იღებს გადაწყვეტილებას.

წყარო: 1. [ბმული](http://www.maximonline.ru/guide/maximir/_article/game) 2. [ბმული](https://ru.wikipedia.org/wiki/Долли_(овца))

ავტორი: მაქსიმ კუზნეცოვი

40. სცენარისტებმა უმცირესი დეტალებიც კი განსაზღვრეს. მაგალითად, გამოიყენეს ის ფაქტიც, რომ 1976 წელს გარდაცვლილი ცნობილი მეცნიერის სიკვდილის მიზეზად კიბო იქცა. დაასახელეთ ეს მეცნიერი.

პასუხი: ვერნერ ჰაიზენბერგი

ჩათვლა: ჰაიზენბერგი

კომენტარი: სერიალ ,,მძიმე დანაშაულის” მთავარმა გმირმა - ქიმიკოს უოლტერ უაითმა საკუთარ ფსევდონიმად ჰაიზენბერგი აირჩია. გასაკვირი არ არის, რომ ისიც კიბოთია დაავადებული. განსაზღვრა დამატებით მინიშნება იყო ჰაიზენბერგის განუსაზღვრელობის პრინცპიზე.

წყარო: 1. [ბმული](https://breakingbad.fandom.com/ru/wiki/Уолтер_Уайт) 2. [ბმული](https://en.wikipedia.org/wiki/Werner_Heisenberg)

ავტორი: ტარას ვახრივი; პანტე სოხაძე

41. ყურადღება - იქსით შეცვლილია ერთი სიტყვა.

ვლადიმირ ჟაბოტინსკის რომანში მოთხრობილია მრავალშვილიანი ოჯახის დიასახლისის, ქალბატონი მილგრომის ტრაგიკული ბედი. მწერალი ქალბატონ მილგრომს არაერთხელ ადარებს იქსს. დაასახელეთ ზუსტად, თუ რამ მიიღო 1846 წელს იქსის საპატივცემულოდ სახელი?

პასუხი: ნიობიუმი

კომენტარი: იქსი - არის ნიობე. მწერალი ქალბატონ მილგრომს ადარებს მითოლოგიურ პერსონაჟ ნიობეს, რომელსაც შვილები დაეხოცა. 1846 წელს ქიმიურმა ელმენტმა ნიობიუმმა სახელი სწორედ ნიობეს საპატივცემულოდ მიიღო

წყარო:1. [ბმული](http://lib.ru/RUSSLIT/ZHABOTINSKIJ/pyatero.txt) 2. [ბმული](https://en.wikipedia.org/wiki/Niobium)

ავტორი: ტარას ვახრივი

42. სიტყვები პირველი და მეორე ცვლილებებია.

ცნობილი რომანის ეკრანიზაციაში, მთავარი გმირი გაიცნობს მოუვლელ მამაკაცს ბინძურ სამოსში. მამაკაცი მას შემდეგნაირად წარუდგება: მე მთავარი ვარ. ამასთან ის ახსენებს ცნობილ ფრაზას: ნუ განსჯი პირველს, მეორეს მიხედვით. სხვა პერსონაჟი კი ამბობს: ,,მე სახელმწიფო ვარ”. დაასახელეთ ეს რომანი.

პასუხი: 451 ფარენჰეიტი

კომენტარი: პირველი - წიგნია, მეორე კი ყდა. ბრედბერის ნაწარმოებში ხალხი წიგნებს იზეპირებს. ადამიანი, რომელიც გაი მონტეგს გაეცნობა მაკიაველის ,,მთავარს” იზეპირებდა.

წყარო: მხ. ფ. 451 ფარენჰეიტი (1966).

ავტორი: ალექსანდრ კუდრიავცევი

43. ბორის რიბაკოვის თქმით, ძველ სლავებში რეინკარნაციის რწმენა სულის ამაღლების რიტუალმა ჩაანაცვლა, რის შედეგადაც სლავებში გავრცელდა ეს. 1873 წლის გამოფენაზე, ამისთვის განკუთნილმა მოწყობილობამ მწვავე დისკუსია და ბრიტანელი ექიმის ჰენრი ტომპსონის დაინტერესება გამოიწვია. დაწერეთ ეს უცხოური წარმოშობის სიტყვით.

პასუხი: კრემაცია

კომენტარი: სლავებს სწამდათ, რომ სული დამწვარი სხეულის კვამლთან ერთად ზეცად იქნებოდა ატაცებული. სასაფლაოების გადატვირთვამ ეპიდემიების გავრცელებას შეუწყო ხელი, რის შემდეგაც ბრიტანეთში კრემაციისადმი ინტერესი გაიზარდა.

წყარო:

1. Борис Рыбаков. Язычество Древней Руси. [ბმული](http://flibusta.is/b/122328/read) 2. [ბმული](https://en.wikipedia.org/wiki/Cremation)

ავტორი: ალექსანდრ სიდორენკოვი, ალექსანდრ კუდრიავცევი.

44. ელისონ დეივიდი წერს, რომ ეს ქალებს პედესტალზე მდგომ ბიუსტებად აქცევდა, კაცებს კი აიძულებდა ანგარიშგასაწევი დისტანცია დაეცვათ. დაასახელეთ ეს ფრანგული წარმოშობის სიტყვით.

პასუხი: კრინოლინი

კომენტარი: კრინოლინი მოცულობითი მყარი კონსტრუქციაა, რომელიც კაბისთვის საჭირო თაღოვანი ფორმის მისაცემად გამოიყენება. ის ქალის სხეულის ქვედა ნაწილს პედესტალის ვიზუალს აძლევდა.

წყარო: 1. Элисон Мэтьюс Дейвид. Жертвы моды. Опасная одежда прошлого и наших дней. [ბმული](http://flibusta.is/b/504744/read)

2. [ბმული](http://fashion.artyx.ru/books/item/f00/s00/z0000000/st025.shtml)

ავტორი: იგორ კორშოვსკი

45. [დასარიგებელი მასალა:



]

ფილმ ,,მუსიკის ჰანგების” მთავარი პერსონაჟი იქსებს აგურებს ადარებს. დაასახელეთ იქსები ლათინური წარმოშობის სიტყვით.

პასუხი: ნოტები

კომენტარი: აღმზრდელი ნოტებს მუსიკის აგურებს უწოდებს. ფილმის სიუჟეტის მიხედვით ოჯახში 7 ბავშვია, რომლებიც თითოეულ ნოტს სიმბოლიზირებენ. ასევე, დასარიგებელ მასალაზე არსებულ ფოტოზე ბავშვები სანოტო ფურცელზე ხაზებზე და ხაზებს შორის გამოსახულ ნოტებს ჰგვანან.

წყარო: მხ. ფ. ,,მუსიკის ჰანგები” (1965)

ავტორი: ალექსანდრ კუდრიავცევი

46. ფილმში „მუსიკის ჰანგები“, პერსონაჟები იძულებულნი ხდებიან ავსტრია დატოვონ. იქსის დანახვისას პატარა გოგონა შენიშნავს, რომ დროშაზე დიდი ობობა ზის. დაასახელეთ იქსი ერთი სიტყვით.

პასუხი: სვასტიკა

კომენტარი: ანშლუსის შემდეგ ოჯახი იძულებულია ავსტრია დატოვოს. რეჟიმის შეცვლის მიზეზით ქალაქი ნაცისტური სიმბოლიკითაა აჭრელებული. პატარა გოგონა, რომელმაც სვასტიკის მნიშვნელობა არ იცის, სიმბოლოს ობობას ადარებს.

წყარო: მხ. ფ. ,,მუსიკის ჰანგები” (1965)

ავტორი: პანტე სოხაძე

47. ერთ აღმოსავლურ ქვეყანაში სიტყვით იქსი მოიხსენიებენ პიროვნებას, რომელმაც უნივესიტეტში მოხვედრა ვერ შეძლო და დამოუკიდებლად იღებს განათლებას. ერთ კომიქსში იქსი მკვლელთან ანგარიშის გასწორებას ცდილობს. დაასახელეთ იქსი.

პასუხი: რონინი

კომენტარი: იაპონიაში თანამედროვე ეპოქაში სიტყვით რონინი მოიხსენიებენ მოსწავლეს, რომელიც თავისუფალი სამურაის მსგავსად, გარკვეულწილად უფროსის გარეშე რჩება. კომიქსში სახელად „რონინი“ გმირი ცდილობს მოკლას დემონი, რომელმაც მისი ბატონი მოკლა.

წყარო: 1. [ბმული](https://en.wikipedia.org/wiki/Rōnin_(student)) 2. [ბმული](http://bizarrebook.ru/articles/tag/Ronin)

ავტორი: სტეპან ლავრუშინი

48. ფრანგული ჯგუფი სახელად ,,გოტან პროექტი” ერთი კონკრეტული სტილის მუსიკალურ ნაწარმოებებს ქმნის. ჯგუფის ერთი კომპოზიციის სახელწოდება ემთხვევა 1972 წლის ევროპული ფილმის სათაურს. დაწერეთ ეს სახელწოდება.

პასუხი: უკანასკნელი ტანგო პარიზში

კომენტარი: ჯგუფი მხოლოტ ტანგოს სტილის მუსიკას ქმნის. სიტყვა გოტან და ტანგო ერთმანეთის ანაგრამებია. მათი ერთ-ერთი სიმღერა ატარებს ცნობილი ფილმის - უკანასკნელი ტანგო პარიზში-ს სახელწოდებას.

წყარო: [ბმული](https://ru.wikipedia.org/wiki/Gotan_Project)

ავტორი: მაქსიმ კუზნეცოვი